open-index/open-wikipedia-markdown huggingface dataset:
కందుకూరి రాజ్యలక్ష్మమ్మ

**కందుకూరి రాజ్యలక్ష్మమ్మ** (నవంబరు 5, 1851 - ఆగష్టు 11, 1910) ప్రముఖ సంఘ సేవకురాలు. ఈమె సంఘసంస్కర్త కందుకూరి వీరేశలింగం గారి భార్యామణి.

## జీవిత విశేషాలు
ఈమె నవంబరు 5, 1851 తేదీన తూర్పు గోదావరి జిల్లా, కంతేరు గ్రామంలో జన్మించింది. అసలు పేరు బాపమ్మ. ఈమె తల్లిదండ్రులు అద్దంకి పట్టాభిరామయ్య, కొండమాంబ. రెండవకాన్పు సమయంలో తల్లి చనిపోగా, మేనమామ వెన్నేటి వేంకటరత్నం గారి వద్ద పెరిగింది. ఈమె 8వ యేట కందుకూరి వీరేశలింగంతో వివాహం జరిగింది. అప్పటికి వీరేశలింగం వయసు 12 సంవత్సరాలు. ఈమె చిన్నతనములో చదివిన చదువుల వల్లను, మేనమామ నేర్పిన సంస్కారం వల్లను తన భర్త సంఘసేవ కార్యక్రమాలలో చేదోడు వాదోడుగా నిలిచింది.

భర్త స్థాపించిన వితంతు శరణాలయములోని వితంతువులకు విద్యాబుద్ధులు నేర్పి ఆదరించింది. వారికి తగిన వరులు దొరికి వివాహం జరిపినపుడు పెళ్ళి పీటలపై ఈ దంపతులు కూర్చుని కన్యాదానం చేసేవారు. ఈమె తను నివసించే ఆనందాశ్రమారామంలో వితంతువుల కొరకు ఒక ప్రార్థనా సమాజాన్ని స్థాపించి ప్రతి రోజు ఉదయము, సాయంకాలములలో ప్రార్థనలు జరిపేది. ఈమె సంగీతము కొంత అభ్యసించి భగవద్భక్తి పరమైన కీర్తనలు కొన్ని రచించింది.

## మరణం
ఈమె 1910, ఆగష్టు 11వ తేదీన మరణించింది.

## మూలాలు

పైవ్యాసంలో రాజ్యలక్ష్మిగారు కందుకూరి రాజ్యలక్ష్మమ్మగారు ఒకరు కాదు. ఈవిషయం చర్చలో పెట్టడానికి ప్రయత్నించేను కానీ నాకు చేతకాలేదు. 

వర్గం:1851 జననాలు
వర్గం:1910 మరణాలు
వర్గం:తెలుగువారిలో సంఘసంస్కర్తలు
వర్గం:భారతీయ మహిళలు
వర్గం:తూర్పు గోదావరి జిల్లా మహిళా సామాజిక కార్యకర్తలు
నిషా అగర్వాల్

***నిషా అగర్వాల్*** తెలుగు, తమిళ భాషల్లో నటించిన ఒక వర్ధమాన నటి. ఈమె ప్రముఖ నటి కాజల్ అగర్వాల్ చెల్లెలు. 1989 ఏప్రిల్ 27 న ముంబైలో జన్మించిన నిషా అక్కడే చదువు పూర్తిచేసుకుంది. నటి కాక ముందు తను ఎం.బీ.ఏ చేయాలనుకుంది. 2010లో ఏమైంది ఈ వేళ చిత్రంతో తెలుగు సినిమాకి పరిచయమైంది.

## Filmography

### విడుదలకాని చిత్రాలు

## బయటి లంకెలు

* 

వర్గం:1989 జననాలు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:జీవిస్తున్న ప్రజలు
వర్గం:మలయాళం సినిమా నటీమణులు
సోలో

**సోలో** ఒక 2011 లో విడుదలైన సినిమా. నారా రోహిత్ హీరోగా నిషా అగర్వాల్ హీరోయిన్‌గా పరశురామ్ దర్శకత్వంలో వచ్చిన ఈ సినిమా విజయవంతమై, సినీ విమర్శకుల ప్రశంసలు అందుకుంది.

## కథ
గౌతమ్ ( నారా రోహిత్ ) ఒక అనాథ. కుటుంబ సంబంధాలను, పెద్దల ప్రేమనూ అనుభవించడానికి గాను, ఉమ్మడి కుటుంబానికి చెందిన అమ్మాయిని పెళ్ళి చేసుకోవాలని కలలు కంటూంటాడు. అతను ఉమ్మడి కుటుంబానికి చెందిన వైష్ణవి ( నిషా అగర్వాల్ ) తో ప్రేమలో పడతాడు. ఆమెను ఆకర్షించడానికి ప్రయత్నిస్తాడు. చివరికి ఆమె అతనితో ప్రేమలో పడుతుంది. వైష్ణవికి ఇంట్లో అందరితో, ముఖ్యంగా ఆమె తండ్రి నాయుడుతో చాలా అనుబంధం ఉంటుంది. ఒక రోజు అతను తన కుమార్తె, గౌతమ్‌ల సంబంధం గురించి తెలుసుకుంటాడు. తన కుమార్తెను మంచి కుటుంబానికి చెందిన వ్యక్తికి ఇచ్చి పెళ్ళి చెయ్యాలనుకుంటున్నందున అతను గౌతమ్‌ను ఇష్టపడడు. మరో సంబంధం చూస్తాడు. ఆ తరువాత ఏమి జరుగుతుందనేది మిగిలిన కథ.

## నటీనటులు

* నారా రోహిత్ 
* నిషా అగ్రవాల్ 
* ప్రకాష్ రాజ్ 
* సయాజీ షిండే 
* జయసుధ 
* ఆలీ 
* శ్రీనివాస రెడ్డి 
* వరుణ్ సందేశ్
* రావు రమేష్ 
* ఎం.ఎస్.నారాయణ 
* సునీల్
* వేణుమాధవ్
* ధర్మవరపు సుబ్రహ్మణ్యం
* యనమదల కాశీ విశ్వనాథ్
* నరేష్
* ఆహుతి ప్రసాద్
* పవిత్ర లోకేష్
* రంగనాథ్
* ముమైత్ ఖాన్

## పాటలు

## మూలాలు

వర్గం:జయసుధ నటించిన సినిమాలు
రామినేని రామానుజమ్మ

**రామినేని రామానుజమ్మ** (1880 - 1977) ప్రముఖ అనువాదకురాలు, ప్రజా సేవకురాలు.
## బాల్యం, విద్యాబ్యాసం
రామినేని రామానుజమ్మ మధ్య ప్రదేశ్ లోని బిలాస్ పూర్లో జన్మించింది. ఈమె తండ్రి ఈడ్పుగంటి రాఘవేంద్రరావు. ఈమె కుమారులు నాగపూర్ హైకోర్టు మాజీ ప్రధాన న్యాయమూర్తి రామినేని కౌసలేంద్రరావు. ఈమె మరాఠీ, హిందీ భాషలను నేర్చుకొని, తర్వాత బండారు అచ్చమాంబ వద్ద తెలుగు, ఆంగ్లము నేర్చుకొన్నారు. కృష్ణా జిల్లా లోని కొమ్మమూరు గ్రామంలో నివసిస్తూ హరిజన పేదలకు ఉచిత పాఠశాలను నిర్వహించారు.
## రచనలు
1921 లో "పుత్రోపహారం" అనే రచనను హిందీ నుండి తెలుగులోకి అనువదించారు. ఈ గ్రంథం చిన్నపిల్లలు నడుచుకోవలసిన సరైన పద్ధతులను తెలియజేస్తుంది. దీనిలో బాలలు సత్ ప్రవర్తన కలిగి ఉండాలని దానికోసం ఎలా నడుచుకోవాలో తెలియ జేశారు. 

## మరణం
ఈమె 1977 సెప్టెంబరు 22 తేదీన కన్నుమూసింది.

## మూలాలు

వర్గం:1977 మరణాలు
వర్గం:తెలుగు రచయిత్రులు
వర్గం:1880 జననాలు
వర్గం:కృష్ణా జిల్లా రచయిత్రులు
ఓప్రా విన్‌ఫ్రే

**ఓప్రా విన్‌ఫ్రే ** ప్రపంచ ప్రసిద్ధి చెందిన టీవీ వ్యాఖ్యాత. ఆమె ప్రదర్శన **ది ఓప్రా టాక్ షో ** ప్రపంచవ్యాప్తంగా అత్యంత ప్రాచుర్యం పొందింది.
## బయటి లింకులు

*అధికారిక వెబ్సైటు . తీసుకున్న తేదీ 2010-09-17
*
*NPR "ఓప్రా: ది బిలియనీర్ ఎవరీ ఉమన్". ఆడియో, వీడియో, జీవిత చరిత్ర. తీసుకున్న తేదీ 2010-09-17
* 
*ఓప్రా విన్‌ఫ్రే వీడియో
*స్టీఫెన్ ఎల్. ఫౌలర్

## మూలాలు


వర్గం:1954 జననాలు
వర్గం:జీవిస్తున్న ప్రజలు
అనుష్క శర్మ

**అనుష్క శర్మ ** ఒక భారతీయ సినీ నటి. పలు విజయవంతమైన హిందీ చిత్రాలలో నటించింది.

## నేపధ్యము
ఆర్మీ ఆఫీసర్ కుమార్తె అయిన అనుష్కా శర్మ బాలీవుడ్లో తనదైన శైలిలో దూసుకెళ్తోంది. మోడలింగ్ ప్రపంచంలో మంచి పేరు సాధించాలన్న తపనతో గ్లామర్ ప్రపంచంలోకి అడుగుపెట్టిన అనుష్క ముందుగా లాక్మే ఫ్యాషన్ వీక్ లో మెరుపులు మెరిపించింది. లాక్మేతో పాటు సిల్క్ అండ్ షైన్, విస్పర్, నాదెళ్ల జ్యూయలరీ, ఫియట్ పాలియో లాంటి బ్రాండ్లకు ఆమె మెడల్ గా వ్యవహరించింది. యష్ చోప్రాకు చెందిన యష్ రాజ్ ఫిల్మ్స్ సంస్థ ఆమె టాలెంట్ గుర్తించి బాలీవుడ్ బాద్షా షారుక్ ఖాన్ సరసన తొలి అవకాశం ఇచ్చింది. 'రబ్ నే బనాదీ జోడీ' సినిమాలో ఆమె నటన విమర్శకుల నుంచి ప్రశంసలు అందుకుంది. తర్వాత మళ్లీ అదే సంస్థ రూపొందించిన బద్మాష్ కంపెనీలో అనుష్క నటించింది. 2010లో బ్యాండ్ బాజా బారాత్ సినిమాతో యష్ రాజ్ ఫిల్మ్స్ సంస్థతో ఆమె కాంట్రాక్టు పూర్తయింది. 2012లో మళ్లీ షారుక్ ఖాన్ తో సెకండ్ హీరోయిన్ గా 'జబ్ తక్ హై జాన్' చిత్రంలో ఆమె ప్రదర్శించిన నటనకు బాలీవుడ్ దాసోహమంది. ఈ మధ్యలో కూడా లేడీస్ వర్సెస్ విక్కీ బెహల్, మట్రూకీ బిజిలీకా మండోలా లాంటి సినిమాలతో తన ప్రతిభ నిరూపించుకుంది.

## కుటుంబం
తండ్రి కల్నల్ అజయ్ కుమార్ శర్మ భారత సైన్యంలో అధికారి. తల్లి ఆశిమా శర్మ గృహిణి. పెద్దన్నయ్య కర్ణేష్ మర్చంట్ నేవీలో పనిచేస్తున్నాడు. సైనిక పాఠశాలలో ప్రాథమిక విద్యను పూర్తిచేసి బెంగుళూరు లోని మౌంట్ కార్మల్ కళాశాల నుండి ఉన్నత విద్య పూర్తి చేసింది. తర్వాత నటనావకాశాల కోసం ముంబైకి మకాం మార్చింది.

## నటించిన చిత్రాలు

## మూలాలు

## బయటిలంకెలు

* 

వర్గం:1988 జననాలు
వర్గం:హిందీ సినిమా నటీమణులు
వర్గం:జీవిస్తున్న ప్రజలు
అనుష్క మన్‌చందా

**అనుష్క మన్‌చందా ** ఒక భారతీయ గాయని. పలు ప్రైవేటు ఆల్బమ్స్, చిత్రాలలో పాడింది.
## నేపధ్యము
1985 ఫిబ్రవరి 11 న ఢిల్లీలో జన్మించింది. 2002 లో జరిగిన ఛానెల్ వి వారి పాప్‌స్టార్ కార్యక్రమంలో విజేతగా నిలిచి అందరి దృష్టిని ఆకర్షించింది. తర్వాత కొంతమంది అమ్మాయిలతో కలిసి భారతదేశపు మొట్టమొదటి మహిళా పాప్ సమూహము **వివా ** ను స్థాపించింది. తర్వాత సహచరులతో తలెత్తిన అభిప్రాయభేదాల కారణంగా ఆ సమూహం నుండి బయటికి వచ్చి ఛానెల్ విలో కొంతకాలం వీడియో జాకీగా పనిచేసింది.

## పని చేసిన చిత్రాలు
### తెలుగు

## బయటి లంకెలు

* 
* 
* [[m:en:Bollywood Hungama|బాలీవుడ్ హంగామాలో అనుష్క మన్‌చందా]] 
* అనుష్క మన్‌చందా తో ముఖాముఖి
*అనుష్క మన్‌చందా వీడియో

వర్గం:1985 జననాలు
వర్గం:హిందీ సినిమా నటీమణులు
వర్గం:జీవిస్తున్న ప్రజలు
వర్గం:భారతీయ మహిళా గాయకులు
జేమ్స్ కామెరాన్

* జేమ్స్ కామెరాన్ (క్రికెటర్) -  దక్షిణాఫ్రికా మాజీ క్రికెట్ ఆటగాడు. కామెరాన్ కుడిచేతి వాటం బ్యాట్స్‌మెన్ గా, కుడిచేతి ఫాస్ట్-మీడియం బౌలర్ గా రాణించాడు.
* జేమ్స్ కామెరాన్ (సినిమా నిర్మాత) - 'అవతార్,' 'టైటానిక్', 'ది టెర్మినేటర్' వంటి రికార్డ్-బ్రేకింగ్ సినిమాల నిర్మాత.
అనుష్క

**అనుష్క** భారతీయులలో కొందరు వ్యక్తుల పేరు.

* అనుష్క శెట్టి - భారతీయ సినీ నటి
* అనుష్క శర్మ - భారతీయ హిందీ సినీ నటి
* అనుష్క మన్‌చందా - గాయని
* అనుష్క శంకర్ - ప్రముఖ సితార్ కళాకారిణి.
కౌష రచ్

**కౌష ** ఒక తెలుగు సినీ నటి. ఎక్కువగా శృంగార ప్రధాన పాత్రలను పోషిస్తుంటుంది. తెలుగులో ప్రేమాయనమః చిత్రంతో నటిగా రంగప్రవేశం చేసింది.
## నేపధ్యము
ఈమె పూర్తి పేరు కౌషా రచ్ . పూర్వాశ్రమంలో ముంబాయిలో చిత్రలేఖన ఉపాధ్యాయురాలుగా పనిచేసేది. గౌతమబుద్ద చిత్రంలో సిద్దార్థుడి భార్య యశోధర పాత్ర ఈమెకు గుర్తింపు తీసుకువచ్చించి.
## నటించిన చిత్రాలు
### తెలుగు
* కుబేరులు
* అత్తిలి సత్తిబాబు ఎల్కేజీ
* భగవంతుడు
* ప్రారంభం
* బ్రహ్మలోకం టు యమలోకం వయా భూలోకం (2010)
* ఆలస్యం అమృతం (2010)

## మూలాలు

## బయటి లంకెలు
*ఐడిల్ బ్రెయిన్ లో కౌష చిత్రాలు
*కౌష చిత్రాలు1 
*కౌష చిత్రాలు2
*అధికారిక వెబ్సైటు 
*ఫేస్బుక్

వర్గం:1986 జననాలు
వర్గం:తెలుగు సినిమా నటీమణులు
వర్గం:తెలుగు సినిమా శృంగార నటీమణులు
వర్గం:జీవిస్తున్న ప్రజలు
కొవ్వొత్తి

మైనముతో చేసిన దీపాన్ని కొవ్వొత్తి అంటారు. దీనిని వెలిగించినపుడు మైనము కరుగుతూ, దీనికి అమర్చిన వొత్తి మండడం ద్వారా వెలుగుని ప్రసరింపచేస్తుంది.

## పనిచేసే విధానం
కొవ్వొత్తి కాలడానికి, దాని ఒత్తిని వెలిగించాలి. ఇది కొద్ది మొత్తంలో ఇంధనాన్ని (మైనాన్ని) కరిగించి ఆవిరి చేస్తుంది . ఆవిరైన ఇంధనం వాతావరణంలోని ఆక్సిజన్‌తో కలిసి మండుతూ స్థిరమైన మంటను ఇస్తుంది. ఈ మంట కొవ్వొత్తిని స్వయం నిరంతర సంఘటనల ద్వారా కాల్చడానికి తగిన వేడిని అందిస్తుంది: మంట లోని వేడి ఘన ఇంధనపు పైభాగాన్ని కరిగిస్తుంది. ద్రవీకృత ఇంధనం అప్పుడు కేశనాళిక చర్య (కాపిల్లరీ యాక్షన్) ద్వారా ఒత్తిలో పైకి కదులుతుంది; ద్రవీకృత ఇంధనం చివరకు కొవ్వొత్తి అవిరై, కొవ్వొత్తి మంటలో కాలిపోతుంది 
ఇంధనం (మైనపు) కరిగి, కాలుతూ పోవడంతో, కొవ్వొత్తి చిన్నదై పోతూ ఉంటుంది.. ఆవిరి ఇంధనాన్ని విడుదల చేయని ఒత్తి పైభాగం మంటలో కాలిపోతుంది. ఒత్తి ఇలా కాలి భస్మమై పోవడంతో ఒత్తి పొడవు పరిమితమై పోతూ ఉంటుంది. తద్వారా జ్వలన ఉష్ణోగ్రత, ఇంధన వినియోగం రేటు స్థిరంగా ఉంటాయి. కొన్ని ఒత్తులను కత్తెరతో కత్తిరిస్తూ ఉండాలి. ఆధునిక కొవ్వొత్తులలో, ఒత్తి కాలిపోతూండగా అది వంకర తిరిగి పోతూ ఉంటుంది. దీని వలన ఒత్తి కొనకు ఆక్సిజన్‌ను అందుతుంది. అగ్నిలో అది దగ్ధమై పోతుంది.దీన్ని స్వయంగా-కత్తిరించే ఒత్తి అంటారు.  

## తయారీ
కొవ్వొత్తుల తయారీ ఒక కుటీర పరిశ్రమగా పెట్టుకోవచ్చు. ఇళ్ళలో కూడా వీటిని తయారుచేయవచ్చు.

## మూలాలు
బండారువారిపల్లి

**బండారువారిపల్లి**, చిత్తూరు జిల్లా, బీ.కొత్తకోట మండలానికి చెందిన రెవెన్యూయేతర గ్రామం.

## రవాణ సౌకర్యాలు
ఈ గ్రామానికి పరిసర ప్రాంతంలో వున్న అన్ని ప్రదేశాలకు రోడ్డు కలుపబడి వుంది బస్సుల సౌకర్యం కూడా ఉంది. ఈ గ్రామానికి సమీపంలోపు రైల్వే స్టేషను లేదు.

## మూలాలు
శీలంవారిపల్లి

**శీలంవారిపల్లి**, అన్నమయ్య జిల్లా, బీ.కొత్తకోట మండలానికి చెందిన రెవెన్యూయేతర గ్రామం.

## మూలాలు

## మూలాలు
దరువు (సినిమా)

శ్రీ వేంకటేశ్వర ఎంటర్టైన్మెంట్స్ పతాకంపై రవితేజ, తాప్సీ జంటగా శివ దర్శకత్వంలో బూరుగుపల్లి శివరామకృష్ణ నిర్మించిన హాస్యప్రధాన చిత్రం ***దరువు***. మే 25 2012న విడుదలైన ఈ చిత్రం ఓ మోస్తరు విజయాన్ని సాధించింది.
## కథ
ఈ కథ తెలుగులో గతంలో వచ్చిన యమగోల, యముడికి మొగుడు, యమలీల తదితర చిత్రాల్లాగా యమలోకం నేపథ్యంలో నడుస్తుంది. బుల్లెట్ రాజా (రవితేజ) చిన్న చిన్న నేరాలు చేసి జైలుకెళ్ళి వస్తుంటాడు. అతని సహాయకుడు కాజా (వెన్నెల కిషోర్). ఓ కార్యక్రమంలో శ్వేత (తాప్సి) ని చూసి వెంటనే ప్రేమలో పడిపోతాడు. కానీ శ్వేతకు ఇదివరకే ఓ లోకల్ గూండా అయిన హార్బర్ బాబు (సుశాంత్ సింగ్) తో నిశ్చితార్థం అయ్యుంటుంది. హార్బర్ బాబు రాజాను అడ్డు తొలగించుకోవడానికి అతన్ని చంపేస్తాడు.
బుల్లెట్ రాజా యమలోకానికి వెళతాడు. అక్కడ చిత్రగుప్తుడి (ఎమ్మెస్ నారాయణ)ద్వారా తనకు పొరపాటున మరణం సంభవించిందని తెలుసుకుంటాడు. వెంటనే యమధర్మరాజుతో (ప్రభు)తో గొడవపెట్టుకుంటాడు.యముడు ఇక చేసేదేమీ లేక అతని ఆత్మని అనుచరులు బలరాం (సాయాజీ షిండే), శాంతారాం (అవినాష్), పవిత్రానంద (రఘుబాబు) చేత హత్య గావించబడిన హోంమంత్రి రవీంద్ర శరీరంలో ప్రవేశపెడతాడు. అతను తిరిగి బ్రతికిన తర్వాత అతని శతృవులను ఎదుర్కొన్నాడు, అతని తల్లి పద్మావతమ్మ (జయసుధ) ఆశలను ఎలా నెరవేర్చాడన్నది మిగిలిన కథ

## తారాగణం

* రవితేజ (బుల్లెట్ రాజా & హోంమంత్రి రవీంద్ర (ద్విపాత్రాభినయం))
* తాప్సీ (శ్వేత)
* సత్యనారాయణ (సీనియర్ యముడు)
* ప్రభు (జూనియర్ యముడు)
* బ్రహ్మానందం (విద్యాబాలన్)
* జయసుధ (పర్వతమ్మ, రవీంద్ర తల్లి)
* ఎం. ఎస్. నారాయణ (చిత్రగుప్తుడు)
* సయాజీ షిండే (బలరామ్, రవీంద్ర సహచరుడు)
* అవినాష్ (శాంతారామ్, రవీంద్ర సహచరుడు)
* రఘుబాబు (పవిత్రానంద స్వామీజీ, రవీంద్ర సహచరుడు)
* సుశాంత్ సింగ్ (హార్బర్ బాబు)
* గొల్లపూడి మారుతీరావు (ముఖ్యమంత్రి)
* ధర్మవరపు సుబ్రహ్మణ్యం (సింబు శాస్త్రి)
* ఎల్. బి. శ్రీరామ్ (నారద ముని)
* సనా (శ్వేత తల్లి)
* వెన్నెల కిశోర్ (ఖాజా)
* శ్రీనివాస రెడ్డి (రవీంద్ర సహాయకుడు)
* సప్తగిరి (ఆటో డ్రైవర్‌)
* కౌశల్ మండా
* రామచంద్ర
* ఫిష్ వెంకట్
* బ్రహ్మాజీ
* నర్సింగ్ యాదవ్
* మీనాక్షి దీక్షిత్
* జాన్ కొక్కెన్
* ముక్తి మోహన్

## పాటల జాబితా.
రాజులా, రచన: భాస్కర భట్ల రవికుమార్, గానం. దినేష్ కనగరత్నం

యూ సుమలరేసే, రచన: బాషాశ్రీ, గానం విజయ్ ఆంటోనీ , జానకి అయ్యర్, ఎంసీజేస్,

నిజం చెప్పు , రచన: భాస్కర భట్ల రవికుమార్, గానం.నరేష్ అయ్యర్ , సంగీతరాజేశ్వరన్

సెక్సీలేడీ, రచన: భాస్కర భట్ల రవికుమార్, గానం.బెన్నీదయాళ్, ఆండ్రియాజేరేమి

అతిరి చిరబర, రచన: రామజోగయ్య శాస్త్రి, గానం.హేమచంద్ర ,అనిత కార్తీకేయన్

తోం తోం , రచన: సుద్దాల అశోక్ తేజ, గానం.అనంత్.

## సాంకేతికవర్గం

* కళ: ఏ.ఎస్.ప్రకాష్
* సహ దర్శకులు: సత్యం బాబు, ఆది నారాయణ
* ఎగ్జిక్యూటివ్ ప్రొడ్యూసర్: చిత్తూరి శ్రీనివాస్ రావు
* ప్రెజెంటర్: శ్రీమతి నాగమునీశ్వరి
* సినిమాటోగ్రాఫర్: వెట్రి 

## మూలాలు

వర్గం:రవితేజ నటించిన సినిమాలు
వర్గం:సాయాజీ షిండే నటించిన సినిమాలు
వర్గం:సత్యనారాయణ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:జయసుధ నటించిన సినిమాలు
వర్గం:రఘుబాబు నటించిన సినిమాలు
వర్గం:ధర్మవరపు సుబ్రహ్మణ్యం నటించిన సినిమాలు
వర్గం:గొల్లపూడి మారుతీరావు నటించిన సినిమాలు
వర్గం:ఎల్. బి. శ్రీరాం నటించిన సినిమాలు
తుఫాన్ (సినిమా)

**తుఫాన్ ** 2013 లో విడుదదవనున్న తెలుగు చిత్రము. హిందీలో జంజీర్ పేరుతో ఈ చిత్రం ఏకకాలంలో నిర్మించబడింది.

## నటవర్గం
*రాం చరణ్ తేజ - విజయ్ ఖన్నా
*ప్రియాంక చోప్రా - మాలా
*శ్రీహరి - పఠాన్ షేర్ ఖాన్
*ప్రకాశ్ రాజ్ - రుద్రప్రతాప్ తేజ
*తనికెళ్ళ భరణి - జయదేవ్
*అంకుర్‌ భాటియా
*మహీ గిల్
*ఎలీషా క్రీస్

## సాంకేతిక వర్గం
*దర్శకుడు - అపూర్వ లాఖియా
*సంగీతం - అన్నూ మాలిక్
## కథ
హైదరాబాద్‌లో పోలీస్ ఆఫీసర్‌గా ఉన్న విజయ్ ఖన్నా… నడిరోడ్డు మీద ధర్నాకు దిగిన అధికారపార్టీ శాసనసభ్యుడి మీదే చెయ్యి చేసుకుంటాడు. దాంతో అతన్ని ముంబాయికి ట్రాన్స్‌ఫర్ చేస్తారు. ఎ.సి.పి.గా బాధ్యతలు స్వీకరించిన విజయ్ దృష్టి ఆయిల్ మాఫియా మీద పడుతుంది. కల్తీ ఆయిల్‌తో కోట్లు రూపాయలను అక్రమంగా సంపాదిస్తున్న తేజ ఆటలు కట్టించడానికి విజయ్ నడుం బిగిస్తాడు. అందుకోసం షేర్ ఖాన్ సాయం తీసుకుంటాడు. తేజ అనుచరులు ఓ సబ్ కలెక్టర్‌ను సజీవ దహనం చేయడాన్ని ఎన్.ఆర్.ఐ. మాలా చూస్తుంది. ఆమెను సాక్షిగా కోర్టుకు హాజరు పరిచి తేజను అరెస్ట్ చేయాలనుకుంటాడు విజయ్. అయితే పోలీస్ కమీషనర్ అతన్ని విధుల నుండి తప్పిస్తాడు.  సస్పెండ్ అయిన విజయ్ ఖన్నా ఆయిల్ మాఫియా ఆటల్ని ఎలా కట్టించాడు? తన తల్లిదండ్రుల మరణానికి కారకుడైన వ్యక్తిని ఎలా హతమార్చాడు? అన్నదే మిగతా కథ.

## పాటల జాబితా
ఈ చిత్రంలోనీ అన్నిపాటలను చంద్రబోస్ రచన చేసినారు.

ముంబైకి హీరో, గానం. రాంచరణ్ , జస్ప్రీత్ జాస్, షల్మాలి ఖోల్గాడే 

పింక్లే , గానం.మమత శర్మ   

ప్రేమించా , గానం.మైనంపాటి శ్రీరామచంద్ర , షల్మాలి ఖోల్గాడే    

వెచ్చనైన , గానం: శ్వేతా పండిట్     

షకీలా సెంటు , గానం.శ్రేయా ఘోషల్.    

## విశేషాలు
*ఈ చిత్రం యొక్క మూలమైన ప్రకాష్ మెహ్రా గారి జంజీర్ ని అప్పట్లో నందమూరి తారక రామారావు గారితో 1974లో నిప్పులాంటి మనిషి పేరుతో పునః నిర్మించారు. ఈ చిత్రం సంచలన విజయం సాధించింది.
*నిప్పులాంటి మనిషి తర్వాత ఆ చిత్రం యొక్క తదుపరి తెలుగు మరియూ హిందీ పునః నిర్మాణం ఈ చిత్రం కావడం విశేషం.
*తెలుగులో షేర్ ఖాన్ పాత్రను శ్రీహరి పోషించగా హిందీలో సంజయ్ దత్ పోషించారు. రాం చరణ్ నటించిన మగధీరలో కూడా శ్రీహరి గారి పాత్ర పేరు షేర్ ఖాన్ కావడం గమనార్హం.
*06-09-2003 లో విడుదలైన అపురూపం తర్వాత ప్రియాంక చోప్రా నటించిన తెలుగు చిత్రం కూడా ఇదే. ఈ చిత్రం కోసం ఆమె 9 కోట్ల పారితోషికం అందుకున్నది.
## విమర్శలు
* *ఈ సినిమాను ఉత్తరాది ప్రేక్షకులంతా ‘జంజీర్’తో పోల్చుతున్నారు. అమితాబ్ జీవం పోసిన విజయ్‌ఖన్నా పాత్రతోనే రామ్‌చరణ్ పాత్రనూ చూస్తున్నారు. దాంతో ఏ స్థాయిలోనూ ఈ సినిమా మాతృకకు సమఉజ్జీ కాదని తేల్చేస్తున్నారు. చంద్రబోస్ పాటలూ ఆకట్టుకోలేదు. ఏ రకంగానూ, ఏ స్థాయిలోనూ ఈ సినిమా ఇటు తెలుగువారిని, అటు ఉత్తరాది వారిని మెప్పించలేకపోయింది.*

## వనరులు


## బయటి లంకెలు
*చిత్ర వివరాలు
*చిత్ర ఛాయాచిత్రాలు
వర్గం:2013 తెలుగు సినిమాలు
మాక్స్ అబ్రహమ్

**మాక్స్ అబ్రహామ్** (1875 మార్చి 26 - 1922 నవంబర్ 16) ప్రముఖ జర్మన్ భౌతిక శాస్త్రవేత్త.

ఈయన డాంజింగ్ (పూర్వపు జర్మనీలో పోలెండ్ లో) లో ఒక వర్తకుని కుటుంబంలో జన్మించాడు. ఆయన తండ్రి పేరు మోరిట్జ్ అబ్రహం, ఆయన తల్లి పేరు సెల్మా మోరిట్జ్‌సోన్. బెర్లిన్ విశ్వవిద్యాలయంలో అధ్యయనం చేసే కాలంలో ఆయన మాక్స్ ప్లాంక్ శిష్యునిగా చేరాడు. 1897 లో ఆయన పట్టభద్రుడయ్యాడు. ఆ తర్వాత మూడు సంవత్సరాలపాటు ఆయన మాక్స్ ప్లాంక్ వద్ద పనిచేశాడు.

1900 నుండి 1909 మధ్య కాలంలో ఆయన గొట్టింజెన్ విశ్వవిద్యాలయంలో ఉచితంగా ఉపన్యాసకునిగా పనిచేశాడు.

అబ్రహం 1902 లో ఎలక్ట్రాన్ యొక్క వాదా న్ని అభివృద్ధి చేశాడు. ఆయన ఎలక్ట్రాన్ ఖచ్చిత గోళాకారంగా ఉండి దాని చుట్టూ సరిసమానంగా ఆవేశం వ్యాపించి ఉంటుందని పరికల్పనలు చేశాడు. ప్రముఖ శాస్త్రవేత్తలైన హెన్రిక్ లారెంట్జ్ (1899-1904), ఆల్బర్ట్ ఐన్‌స్టీన్ (1905) లు ఈ వాదాన్ని ఇంకనూ అభివృద్ధి చేశారు. ఆయన తన ఆలోచనలు కచ్చితమైనవని ఎప్పుడూ అనుకునేవాడు కాదు. ఆయన దృష్టి ఎప్పుడూ ప్రపంచ జ్ఞానం పైనే ఉండేది.

1909 లో అబ్రహం అమెరికా సంయుక్త రాష్ట్రాలలోని ఇల్లినోయిస్ విశ్వవిద్యాలయంలో ఉద్యోగాన్ని అంగీకరించుటకు ప్రయాణమయ్యాడు. కానీ, కొన్ని నెలలలోనే తిరిగి తన స్వంత ప్రదేశమైన గొట్టింజెన్ కు వచ్చాడు. ఆ తర్వాత ఆయన టుల్లియో లెవి-సివిటా చే ఇటలీ దేశానికి ఆహ్వానించబడ్డాడు. ఆక్కడ 1944 వరకు పాలిటెక్నికో డి మిలానో విశ్వవిద్యాలయంలో "రేషనల్ యాంత్రిక శాస్త్రము" విభాగంలో ప్రొఫెసర్ గా పనిచేశాడు.

మొదటి ప్రపంచ యుద్ధం మొదలైనపుడు ఆయన జర్మనీకి పంపించబడ్డాడు. ఈ సమయంలో ఆయన రేడియో ప్రసారం గూర్చిన వాదాన్ని అధ్యయనం చేశాడు. ప్రపంచ యుద్ధం తర్వాత కూడా ఆయన మిలానోకు వచ్చుటకు నిరాకరించబడ్డాడు. 1921 వరకు ఆయన స్టట్ట్‌గార్ట్ వద్ద భౌతిక శాస్త్రంలో ప్రొఫెసర్ గా పనిచేశాడు. అచ్చట పనిచేసినపుడు ఆయన బ్రెయిన్ ట్యూమర్ వ్యాధికి గురి అయ్యాడు. ఆయన 1922 నవంబర్ 16 లో మ్యూనిచ్, ( జర్మనీ) లో మరణించాడు.

ఆయన మరణం తర్వాత "మాక్స్ బోర్న్", "మాక్స్ వోన్ లూ "లు ఆయన సంస్మరణ సందర్భంగా ఈ విధంగా రాసారు: *He loved his [[Absolute time and space|absolute aether]], his [[field equations]], his rigid electron just as a youth loves his first flame, whose memory no later experience can extinguish.*

## ప్రచురణలు
*

*

*

*

*

*

*

*

*

*

## ఇతర విషయాల కొరకు

* 

## సూచికలు

వర్గం:1875 జననాలు
వర్గం:1922 మరణాలు
వర్గం:శాస్త్రవేత్తలు
వర్గం:జర్మన్ శాస్త్రవేత్తలు
ఎం.ఎస్.శ్రీరాం (సంగీత దర్శకుడు)

**ఎం. ఎస్. శ్రీరాం** చలచిత్రరంగంలో సంగీత దర్శకుడు,  ప్రసార ప్రముఖుడు.

## జీవిత విశేషాలు
అతను జమున నాయికగా  మంచి రోజు  (1977), పెళ్ళి రోజు చిత్రాలకు సంగీత దర్శకత్వం, దర్శకత్వం వహించాడు. 1977లో UPSC ద్వారా ప్రోగ్రాం ఎగ్జిక్యూటివ్ గా నియమితులై విజయవాడ కేంద్రంలో చేరాడు. రెండేళ్ళ తర్వాత కడప బదిలీ అయ్యాడు. అక్కడ నుండి మదరాసు దూరదర్శన్ కేంద్రానికి బదిలీ అయ్యాడు. అక్కడే అసిస్టెంట్ డైరక్టర్ గా పదోన్నతి పొందారు. అక్కడ పనిచేస్తుండగా హఠాన్మరణం పొందాడు. ఈమని శంకరశాస్త్రిగారు వీరికి మేనమామ. చక్కటి సంగీత కార్యక్రమాల రూపకల్పన చేసిన శ్రీరాం ప్రసార రంగంలో గుర్తింపు పొందినవాడు.
## సంగీత దర్శకత్వం వహించిన సినిమాలు
* కొండవీటి దొంగ (1958)
* శ్రీ కృష్ణ లీలలు (1958)
* మూఢ నమ్మకాలు (1963)
* పెళ్ళిరోజు (1968)
* వారసురాలు (1973)
* మంచిరోజు (1977)

## మూలాలు

వర్గం:తెలుగు సినిమా దర్శకులు
సెంటర్ ఫర్ ఇంటర్నెట్ అండ్ సొసైటీ (ఇండియా)

**ది సెంటర్ ఫర్ ఇంటర్నెట్ అండ్ సొసైటీ** (సీఐఎస్) బెంగుళూరు కేంద్రంగా పనిచేస్తున్న ఒక స్వచ్ఛంద సంస్థ. బహుళవిధానాలలో పరిశోధన, సమర్ధన దిశగా ఈ సంస్థ పని చేస్తోంది.
అంతర్జాలం, సామాజిక రంగంలో సాంకేతిక బాహుళ్యవాదం, ప్రజా జవాబుదారీతనం, ఇంకా బోధనా పద్ధతులు మొ॥విషయాలపై సీఎస్‍ఐ పనిచేస్తుంది. 
## వికీమీడియా ప్రాజెక్టులు
వికీమీడియా ఫౌండేషన్, భారతదేశంలో వికీమీడియా ప్రాజెక్టుల అభివృద్ధికొరకు సీఐఎస్ సంస్థకు ఆగస్టు 2012 లో రెండు సంవత్సరాలకు అనుదానం మంజూరు చేసింది. ఇది సంవత్సరానికి 1.1 కోట్లు రూపాయలు.

## మూలాలు

## బయట లంకెలు

* Centre for Internet and Society
* Tara Textreader, a boon for the visually-challenged - Times of India
* Does India need its own Bayh-Dole? - Indian Express
* Wiki’s worth, on a different turf - Live Mint
* When the virtual world gets a room - The Hindu Dec 22, 2009 

వర్గం:సంస్థలు
ఆచంట జానకిరాం

**ఆచంట జానకిరాం** సుప్రసిద్ధ రేడియో ప్రసార ప్రముఖులు, రచయిత. చిత్రకారులు కూడ. 

జానకిరామ్‌ 1903 జూన్ 16న జన్మించారు. వీరు సుప్రసిద్ధ సంఘసేవకురాలు, ఆచంట సీతమ్మ, ఆచంట లక్ష్మీపతి కుమారులు.  సీతమ్మ గారి మరణం తరువాత  ఆచంట లక్ష్మీపతి గారు పెళ్లి చేసుకోవడం మూలాన డా. ఆచంట రుక్మిణమ్మ ఆయనకు పిన్నిగారు అయ్యారు. అవిభక్త మదరాసు రాష్ట్రంలో ఆరోగ్యశాఖా మంత్రిణి గా ఆమె పని చేసారు.

1938 జూన్ 16 న మదరాసులో  ప్రోగ్రాం ఎగ్జిక్యూటివ్ గా ఆచంట జానకిరామ్‌ చేరారు. తొలి డైరక్టర్ జనరల్ లైనల్ ఫీల్డెన్ నియమించిన తొలి తరం వారిలో ఆచంట ఒకరు. సున్నితమైన మనస్సు, తెల్లని దుస్తులు ధరించి కార్యక్రమ రూపకల్పనలో మేటి అనిపించుకున్నారు జానకిరాం.
మదరాసు కేంద్రం నుండి తొలి తెలుగు నాటకం ' అనార్కలి ' జానకిరాం ప్రయోక్తగా వెలువడింది. వాణి ఎడిటర్ గా మదరాసు కేంద్రంలో ఒక దశాబ్దిగా పనిచేసి పదవీ విరమణ చేశారు. వీరి సతీమణి ఆచంట శారదాదేవి పద్మావతీ మహిళా కళాశాల తెలుగు శాఖ అధ్యక్షురాలిగా పనిచేశారు. జానకిరాం తిరుపతిలో 1961 నుండి విశ్రాంత జీవనం గడిపి 1994లో (91 సంవత్సరాలు) తనువు చాలించారు..

* జానకిరాం సున్నితమైన ఆధునిక చిత్రకళ లో ప్రావీణ్యం సంపాదించారు. 170కి పైగా స్వీయ చిత్రాలను ఆంధ్ర మహిళా సభకు బహూకరించారు.
* అడయార్ లో బి.యస్.సి.ఆనర్సు చదివారు. అప్పుడు రవీంద్రనాధ్ ఠాగూర్ దాని చాన్సలర్. రవీంద్రనాథ్, అనీబిసెంటు, జేమ్స్ కజిన్స్ వీరిని ప్రోత్సహించారు.
* కొంతకాలం ఢిల్లీలో దక్షిణ భారత ప్రసారాల విభాగంలో పనిచేశారు. తర్వాత తిరుచిరాపల్లి కేంద్రంలో ప్రాగ్రాం ఎగ్జిక్యూటివ్ గా పనిచేసి మదరాసు చేరారు. 120 పైగా తమిళ నాటకాలు మిత్రుల సాయంతో ప్రసారం చేశారు. ఆంధ్రదేశం నలుమూలల నుండి పండితులను పిలిపించి తెలుగు ప్రసంగాలు ఏర్పాటు చేశారు. 21 సంవత్సరాలు ఆకాశవాణిలో ప్రముఖ పదవులు నిర్వహించారు.
* వాణి పత్రిక సహాయ సంపాదకులుగా పనిచేశారు. ఢిల్లీ విదేశ ప్రసార విభాగంలో పనిచేసి 1959లో మదరాసు కేంద్రంలో ASD గా పదవీ విరమణ చేశారు. 1960 ఠాగూరు శతజయంతి సంఘ కార్యదర్శిగా పనిచేశారు. స్వర్ణపీఠ వీరి కావ్యం. చలం ఈ కావ్యం చదివి సంతోషించారు. వీరి జన్మదిన సందర్భంగా 1971లో ఆంధ్ర మహిళా సభ వారు Glimpses of Telugu Literature అనే వీరి రచనను ప్రచురించారు.

## రచనలు
# నాస్మృతిపథంలో
# సాగుతున్న యాత్ర

## మూలాలు

* https://www.prajatantranews.com/achanta-janakiram-is-the-first-prophet-of-telugu-radio/ - జనకిరాం జయంతి వ్యాసం
* http://www.telugupeople.com/content/Content.asp?ContentID=64616&catID=16 -  English Translation of Telugu Fiction 
* http://www.thetelugus.com/blog/2020/08/22/telugu-has-many-writers-artists/  - Telugu Has Many Writers, Artists

వర్గం:1903 జననాలు
వర్గం:1994 మరణాలు
వర్గం:చిత్రకారులు
వర్గం:సంపాదకులు
వర్గం:రేడియో ప్రముఖులు
వర్గం:ఆత్మకథ రాసుకున్న ఆంధ్రప్రదేశ్ వ్యక్తులు
వర్గం:చిత్తూరు జిల్లా ఆకాశవాణి ఉద్యోగులు
వర్గం:చిత్తూరు జిల్లా చిత్రకారులు
రేకందార్ అనసూయాదేవి

**రేకందార్ అనసూయాదేవి** రంగస్థల నటి.

## జననం
అనసూయదేవి 1936, నవంబరు 9న  వనారస ఉత్తమరావు, సావిత్రి దంపతులకు ఏలూరులో జన్మించింది.

## రంగస్థల ప్రస్థానం
పసిప్రాయంలోనే రంగస్థలంపై అడుగుపెట్టిన అనసూయదేవి, ఆరు దశాబ్దాలకు పైగా రంగస్థల అనుభవం గడించి, అనేక పాత్రలను పోషించింది.

### నటించిన పాత్రలు
యశోద, అనసూయ, సీత, లక్ష్మి, సుభద్ర, చంద్రమతి, బాలనాగమ్మ, సంగు, లీలావతి, కాంతామతి, చింతామణి, రాధ, ప్రభావతి, శాంతిమతి, ద్రౌపది, పార్వతి, కమల, కాంచనమాల, రాధాభాయి, రుక్మిణి, సత్యభామ, చిత్రాంగద మొదలైనవి.

## మూలాలు
* **రేకందార్ అనసూయాదేవి**, కళాదీపికలు (సమకాలీన రంగస్థల నటీమణులు), ప్రథమ ముద్రణ, సంపాదకులు: వి.ఎస్. రాఘవాచారి., కళాదీపిక మాసపత్రిక, తిరుపతి, అక్టోబరు 2011, పుట. 19.

వర్గం:తెలుగు రంగస్థల నటీమణులు
వర్గం:1936 జననాలు
వర్గం:జీవిస్తున్న ప్రజలు
వర్గం:తెలుగు కళాకారులు
వర్గం:తెలుగు నటీమణులు
వర్గం:తెలుగు రంగస్థల కళాకారులు
వర్గం:పశ్చిమ గోదావరి జిల్లా రంగస్థల నటీమణులు
ముత్తరాజు సుబ్బారావు

**ముత్తరాజు సుబ్బారావు** (జనవరి 14, 1888 - సెప్టెంబర్ 17, 1922) సుప్రసిద్ధ నాటక రచయిత. వీరు శ్రీకృష్ణ తులాభారం నాటక రచన ద్వారా ప్రసిద్ధులయ్యారు.

## జననం
సుబ్బారావు 1888, జనవరి 14న నెల్లూరు జిల్లా రాపూరు సమీపంలోని పోతెగుంట లో జన్మించారు.

## విద్యాభ్యాసం - ఉద్యోగం
వీరు బి.ఎ. పట్టా పొంది బందరులోని నొబుల్ కళాశాలలో చరిత్రను బోధించే అధ్యాపకులుగా పనిచేశారు.

## రచనా ప్రస్థానం
వీరి ఇతర రచనలు ఉత్తర రామచరిత్ర, రాజ్యశ్రీ, చంద్రగుప్త. వీటిలో రాజ్యశ్రీ నాటకాన్ని చెన్నపురిలోని సుగుణవిలాస సభవారు ఏర్పరచిన పోటీలకు రాసింది. దానికి స్వర్ణపతకం వీరికి లభించింది. ఇవి కాక బి.ఎ. చదివే విద్యార్థుల కోసం చరిత్ర పుస్తకాలు రచించారు. ముత్తరాజు సుబ్బారావు శ్రీకృష్ణ తులాభారం (నాటకం) కోసం రాసిన పద్యాలను శ్రీకృష్ణ తులాభారం సినిమాలో వావడం జరిగింది.

## మరణం
సంపాదించిన డబ్బునంతా ధర్మాలు చేసి చివరికి నిరుపేదగా 1922 సెప్టెంబరు 17 తేదీన పరమపదించారు.

## మూలాలు

వర్గం:1922 మరణాలు
వర్గం:తెలుగు నాటక రచయితలు
అనురాధా నిప్పాణి

**అనూరాధ నిప్పాణి** తెలుగు నాటకరంగ నటి, రచయిత్రి, దర్శకురాలు.

## జననం
అనురాధ 1960, జూలై 1న కామేశ్వరరావు, కె. జానకి దంపతులకు జన్మించింది. ప్రస్తుతం ఢిల్లీలో ఉంటున్నది.

## నటన , దర్శకత్వం
అతిథి దేవుళ్ళోస్తున్నారు, కళ్ళు, దహతి మమ మాననం మొదలగు 15 తెలుగు నాటికలు/నాటికల్లో, 6 హిందీ నాటకాల్లో, పలు నాటికల్లో నటించింది. 3 తెలుగు నాటికలకు, శ్రవ్య నాటికలకు కూడా దర్శకత్వం వహించింది.

## సత్కారాలు,అవార్డులు
* 2009లో ఢిల్లీ - కన్నడ లేడీస్ క్లబ్ వారు ఈవిడను బహుముఖ ప్రజ్ఞాశాలిని - ప్రముఖ రంగస్థల నటీమణిగా గుర్తించి సత్కరించారు.
* 2007లో కళాజగతి - మాసపత్రిక వారు ‘ఉత్తమ కళాకచ్ఛపి’ బిరుదు ఇచ్చి గౌరవించారు.

## ఇతర విశేషాలు
రచయిత్రిగా ఇంగ్లీషు, హిందీ, తెలుగు భాషల్లో కథారచన చేయడమేగాక, అనువాద రచనలు కూడా చేస్తుంటుంది.

## మూలాలు
* అనురాధా నిప్పాణి, కళాదీపికలు (సమకాలీన రంగస్థల నటీమణులు), ప్రథమ ముద్రణ, సంపాదకులు: వి.ఎస్. రాఘవాచారి., కళాదీపిక మాసపత్రిక, తిరుపతి, అక్టోబరు 2011, పుట. 21.

వర్గం:తెలుగు రంగస్థల నటీమణులు
వర్గం:1960 జననాలు
వర్గం:తెలుగు రంగస్థల దర్శకులు
వర్గం:తెలుగు నాటకరంగం
వర్గం:జీవిస్తున్న ప్రజలు
వర్గం:తెలుగు రంగస్థల కళాకారులు
వర్గం:తెలుగు కళాకారులు
వర్గం:తెలుగు నటీమణులు
ఇళ్ళ ఆదిలక్ష్మి

**ఇళ్ళ ఆదిలక్ష్మి** రంగస్థల నటి.

## జననం
ఆదిలక్ష్మి, రామశెట్టి జయమ్మ, సుబ్బారావు దంపతులకు తాడేపల్లిగూడెంలో జన్మించింది. తన 18వ ఏట నాటకరంగంలోకి ప్రవేశించింది. తండ్రి సుబ్బారావు రంగస్థల నటుడు, దర్శకుడు.

## నాటకాలలో
ఆదిలక్ష్మి తన తలిదండ్రుల స్ఫూర్తితో కట్నాలు-కాపురాలు, నిప్పురవ్వలు, పూలరంగడు, ప్రేమ పూజారి, కాఫీ హోటల్ కాంతమ్మ, పల్లెపడుచు, చిల్లరకొట్టు చిట్టెమ్మ, చావకూడదు, పెళ్ళిచూపులు, చల్ చల్ గుర్రం, స్వీట్ పాయిజన్ మొదలగు సాంఘిక నాటక/నాటికలలోప్రధాన పాత్రలు ధరించింది.

## ఇతర విశేషాలు
అనురాధ భర్త ఇళ్ళ వెంకట్రావు (రంగస్థల పౌరాణిక నటుడు) స్థాపించిన ‘చంద్రశేఖర కళానిలయం’ ద్వారా శకుంతల, శ్రీ రామభక్తహనుమాన్, పాదుకా పట్టాభిషేకం, మహావీర ఇంద్రజిత్తు నాటకాల్లో ముఖ్యపాత్రలను పోషించింది. అంతేకాక ‘తులసీ జలంధర’లో పార్వతి, ‘భూకైలాస్’లో కైకసి, ‘పల్నాటి యుద్ధం’లో మాంచాల పాత్రలు కూడా ధరించింది. ప్రభుత్వ ప్రచార నాటికలు సుఖీభవ, ఎయిడ్స్, అక్షరదీక్ష ప్రదర్శనల్లో పాల్గొన్నది.

## మూలాలు

వర్గం:తెలుగు రంగస్థల నటీమణులు
వర్గం:తెలుగు నాటకరంగం
వర్గం:పశ్చిమ గోదావరి జిల్లా రంగస్థల నటీమణులు
ఘనశ్యాం దాస్ బిర్లా

**జె. డి. బిర్లా**గా పేరు గాంచిన **ఘన్ శ్యామ్ దాస్ బిర్లా** భారతదేశపు అతి పెద్ద వ్యాపారపు సముదాయానికి యజమాని. ఆయన 1894 ఏప్రిల్ 10 వతేదీన పిలాని గ్రామంలో పుట్టాడు.

## బాల్యం
ఘన్ శ్యామ్ దాస్ తాతగారైన శివనారాయణ బిర్లా పిలాని ప్రాంతంలో పెద్ద వ్యాపారి. ఇతడు తరువాతి కాలంలో కలకత్తా వెళ్ళి బట్టల వ్యాపారంలో ప్రవేశించాడు. వ్యాపారం పుంజుకొన్న తరువాత పిలాని గ్రామంలో ఒక *హవేలీ* నిర్మించాడు. ఇప్పటికీ ఉన్న దానిని బిర్లా హవేలి అంటున్నారు. అతడు నవల్గర్ కుటుంబం నుండి ఘన్ శ్యామ్ దాస్ తండ్రి అయిన బలాదియోదాస్‌ను పెంపకానికి తెచ్చుకొన్నాడు.

## వ్యాపారం
ఘన్ శ్యామ్ కూడా తాత తండ్రుల వలే కలకత్తా వెళ్ళి బట్టల వర్తకం సాగించాడు. దానితో పాటు వస్తుతయారీ యూనిట్లను దేశం నలుమూలలా స్థాపించాడు. 50 లక్షల పెట్టుబడి దాటిన తరువాత తన సోదరులతో కలిసి 1919లో గ్వాలియర్ పట్టణంలో సొంతానికి మిల్లు స్థాపించాడు. తరువాత బిర్లా రాజకీయాలలో రాణించాడు. 1926లో బ్రిటిష్ వారి హయాంలో శాసనసభకు వెళ్ళాడు. తరువాత కార్ల వ్యాపారంలో ప్రవేశించి 1940 లో హిందుస్తాన్ మోటార్స్ అనే సంస్థను స్థాపించాడు. దీని తరువాత సిమెంట్, ఇనుము, రసాయనాలు, ప్లాస్టిక్ పరిశ్రమలలో రాణించాడు. 1943 ప్రాంతంలో యునైటెడ్ కమర్షియల్ బ్యాంక్ (యుకో/UCO) అనే సంస్థను కలకత్తాలో ప్రారంభించాడు. 1983 లో తన 90 వ ఏట మరణించాడు.

## అవార్డులు, సత్కారాలు
* 1957లో భారత ప్రభుత్వం పద్మ విభూషణ్తో గౌరవించింది.

## బయటి లింకులు

* Rs 2.80 Billion BITS Pilani Hyderabad Campus Foundation Laid
*AP CM Readies BITS Pilani Hyderabad Campus
*Milestone for BITS Pilani Hyderabad
*Chief Minister AP Lays the BITS Pilani Hyderabad Campus Foundation
*BITS Pilani Makes the Right Move at the Right Time
*People who shaped India

## ఇతర విశేషాలు
* బిర్లా మహాత్మాగాంధీ మిత్రుడు. గాంధీ తన చివరి రోజుల్లో ఢిల్లీలో ఉన్న సమయంలో బిర్లా నివాసంలోనే ఉండేవాడు.

వర్గం:1894 జననాలు
వర్గం:భారతీయ పారిశ్రామికవేత్తలు
వర్గం:పద్మవిభూషణ పురస్కార గ్రహీతలు
వర్గం:1983 మరణాలు
వర్గం:బ్రిటిషు భారతదేశ కేంద్ర శాసనసభ సభ్యులు
వ్యాపనము

పరమాణువులు, అయాన్లు, అణువులు, శక్తి లాంటివి ఏవైనా సాంద్రత ఎక్కువగా ఉన్న (దట్టమైన) ప్రాంతం నుంచి తక్కువ సాంద్రత ఉన్న ప్రదేశానికి తరలిపోవడాన్నే **వ్యాపనము **అంటారు. ఈ భావనను భౌతిక, రసాయన, జీవ, ఆర్థిక, సాంఘిక, గణక శాస్త్రాల్లాంటి అనేక రంగాల్లో ఉపయోగిస్తారు.

## మూలాలు

## బయటి లంకెలు
*Diffusion in a Bipolar Junction Transistor Demo
*Diffusion Furnace for doping of semiconductor wafers. POCl3 doping of Silicon.
*వ్యాపమను ఉదాహరణ: జావా ఆప్లెట్ ద్వారా చూపబడినది
కొమ్మాజోస్యుల ఇందిరాదేవి

**కొమ్మాజోస్యుల ఇందిరాదేవి** రంగస్థల నటి.

## అరంగేట్రం
ఇందిరాదేవి 1951, సెప్టెంబర్ 14న కాశావర్ఘుల శంకరయ్య, లక్ష్మమ్మ దంపతులకు కృష్ణా జిల్లా గన్నవరంలో జన్మించింది.

## రంగస్థల ప్రస్థానం
1973లో కీర్తిశేషులు నాటకంలోని ‘జానకి’ పాత్ర ద్వారా నాటకరంగంలోకి అడుగుపెట్టింది. కీర్తిశేషులు, అన్నాచెల్లెలు, పల్లెపడుచు, కులంలేని పిల్ల, యధాప్రజా - తథారాజా, మనసున్న మనిషి, ఇదా ప్రపంచం, మండువాలోగిలి, మరో మొహెంజొదారో, పుణ్యస్థలి, పావలా, కొడుకుపుట్టాల, తీర్పు, యక్షగానం, జగన్నాథ రథచక్రాలు, క్షీరసాగర మథనం, బూచి, లేడి పంజా, ది గేమ్, తర్జని, డియర్ ఆడియన్స్ సిన్సియర్లీ యువర్స్, పూజకు వేళాయెరా, హళ్ళికి హళ్ళి, ఒంటెద్దుబండి, పుటుక్కు జరజర డుబుక్కుమేమే, సైలెన్స్ ప్లీజ్, దొంగలబండి, చిచ్చు, యవనఘోష, [[నటనాలయం (నాటకం)|నటనాలయం]], విషపుష్పాలు, తెరవెనుక, హరిజనాగ్రహారం, ఊరికో రుద్రమ్మ మొదలగు సాంఘిక నాటక/నాటికల్లో నటించింది.

శ్రీకృష్ణ తులాభారం, శ్రీవేంకటేశ్వర మహాత్యం, తారాశశాంకం, అశ్వత్థామ, నర్తనశాల, పాదుకా పట్టాభిషేకం, రామదాసు, చింతామణి, పుత్రాధిచ్చేత్ పరాజయం మొదలగు పద్య నాటకాల్లోనూ నటించింది. 1976 నుంచి రేడియో నాటికల్లో, 1987 నుంచి దూరదర్శన్ ప్రదర్శనల్లో నటిస్తోంది.

## సత్కారాలు, అవార్డులు
పలు నాటక పరిషత్తులలో ఉత్తమ నటిగా శతాధిక బహుమతులందుకొన్నాది

* రాష్ట్రపతి డా. శంకర్ దయాళ్ శర్మ చేతుల మీదుగా మద్రాస్ లో ‘కళాసాగర్’ అవార్డు, 
* ‘నర్తనశాల’ నాటకంలో ‘పైరంధ్రి’ పాత్రకు 2007 సంవత్సరం నంది అవార్డు 
* యువకళావాహిని (హైదారాబాదు) వారిచే ‘సత్యభామ’ పాత్రపోషణకు స్థానం నరసింహారావు అవార్డు 
* ‘మరో మొహెంజొదారో’ నాటకంలో ‘అఖిల భారత ఉత్తమ నటి’ బహుమతి

## మూలాలు
కొమ్మాజోస్యుల ఇందిరాదేవి, కళాదీపికలు (సమకాలీన రంగస్థల నటీమణులు), ప్రథమ ముద్రణ, సంపాదకులు: వి.ఎస్. రాఘవాచారి., కళాదీపిక మాసపత్రిక, తిరుపతి, అక్టోబరు 2011, పుట. 26.

వర్గం:తెలుగు రంగస్థల నటీమణులు
వర్గం:1951 జననాలు
వర్గం:తెలుగు నాటకరంగం
వర్గం:కృష్ణా జిల్లా రంగస్థల నటీమణులు
వర్గం:నంది ఉత్తమ నటీమణులు
వర్గం:జీవిస్తున్న ప్రజలు
వర్గం:కళాసాగర్ అవార్డు గ్రహీతలు
విలియం హెన్రీపెర్కిన్

**సర్ విలియం హెన్రీ పెర్కిన్**, (FRS) (1838 మార్చి 12 – 1907 జూలై 14) ఒక ఇంగ్లీషు రసాయన శాస్త్రవేత్త. అతడు తన 18 వ ఏట అనిలీన్ అద్దకాన్ని, మావోయిన్ ని కనుగొన్నాడు. చిన్న తనం నుంచే నూతన విషయాలపై అమితమైన జిజ్ఞాస కలిగిన పెర్కిన్ కి పరికరాలు, రంగులు వగైరాలు అతని ఆట వస్తువులుగా ఉండేవి. సిటీ ఆఫ్ లండన్ స్కూల్లో చదువుతున్న పెర్కిన్ ప్రతిభని గుర్తించిన ధామస్ హాల్ అనే ఇన్‌స్ట్రక్టర్ అతన్ని రాయల్ కాలేజ్ ఆఫ్ సైన్స్ లో చేరమని ప్రోత్సహించాడు. పట్టుమని పదిహేడేళ్లు రాకముందే ఆగస్టు విల్ హెల్మ్‌ ఫొన్ హొఫ్ మాన్ అనే జర్మనీ సైంటిస్ట్ కి అసిస్టెంట్ అయ్యాడు పెర్కిన్. ఉష్ణ మండల వ్యాధుల చికిత్సకు గానూ అప్పుడప్పుడే వ్యాప్తి లోకి వస్తున్న క్వినైన్ తో కొత్త ప్రయోగాలు చెయ్యమన హొఫ్ మాన్ పెర్కిన్ కి చెప్పాడు. 1856 వ సంవత్సరంలో ఆస్టర్ పండుగ రోజుల్లో పెర్కిన్ ఇంట్లోనే కూర్చుని అనిలైన్ ని ఆక్సిడైజ్ చేసి క్వినైన్ తయారు చేయటానికి ప్రయత్నించాడు.

## మూలాలు

వర్గం:People from London
వర్గం:Alumni of Imperial College London
వర్గం:ఇంగ్లీషు రసాయన శాస్త్రవేత్తలు
వర్గం:ఆవిష్కర్తలు
వర్గం:Knights Bachelor
వర్గం:People of the Industrial Revolution
వర్గం:Academics of Imperial College London
వర్గం:Chemical industry in London
వర్గం:History of the textile industry
వర్గం:Fellows of the Royal Society
వర్గం:Royal Medal winners
వర్గం:1838 జననాలు
వర్గం:1907 మరణాలు
వర్గం:శాస్త్రవేత్తలు
వర్గం:ప్రపంచ ప్రసిద్ధులు
వర్గం:రసాయన శాస్త్రవేత్తలు
వర్గం:ఇంగ్లాండు వ్యక్తులు
సుకుమారి

పద్మశ్రీ **సుకుమారి ** ప్రముఖ భారతదేశ సినీ నటి. తెలుగు, తమిళం, మళయాళం, ఒరియా, బెంగాలీ భాషలలో దాదాపు 2000 చిత్రాలలో నటించింది.
## నేపధ్యము
ఈమె మాతృభాష మళయాళం 1938 న తమిళనాడులోని నాగర్‌కోయిల్లో జన్మించింది. తెలుగులో మురారి చిత్రంలో మహేశ్ బాబు బామ్మ పాత్రలో నటించి మంచి పేరు తెచ్చుకుంది.

## కుటుంబము
దివంగత దర్శకుడు ఎ.భీంసింగ్ ను వివాహము చేసుకున్నారు. వీరికి డాక్టర్ సురేశ్ సింగ్ సంతానము.

## నట ప్రస్థానము
చిన్న నాటి నుండి నృత్యం, రంగస్థల ప్రధర్శనలలో ఆసక్తి చూపేవారు. బాల నటిగా అనేక చిత్రాలలో నటించారు. తమిళనాడు మాజీ ముఖ్యమంత్రి అన్నాదురై రచించిన **ఓర్ ఇరువు ** చిత్రం ద్వారా సినీ రంగ ప్రవేశం చేశారు.

## మరణం
ఇంటిలో పూజ చేస్తుండగా చీరకు నిప్పు అంటుకోవడంతో తీవ్రంగా గాయపడ్డారు. ఆసుపత్రిలో చికిత్స పొందుతూ 26 మార్చి 2013 న తుది శ్వాస వదిలారు.
## నటించిన చిత్రాల పాక్షిక జాబితా
### తెలుగు
*వీర సేనాపతి (1964)
*అభిమన్యు (1992)
*మురారి (2001)
*మాంగల్యబలం
*పల్లెటూరి బావ
*నిర్ణయం (సినిమా)
*సాంబ
*కుదిరితే కప్పు కాఫీ

## ఇతర భాషలు
* సమాంతరంగల్ (మలయాళం)

## పురస్కారములు

*2003 లో పద్మశ్రీ
*2011 లో జాతీయ ఉత్తమ సహాయనటి (నమ్మ గ్రామం తమిళ,మళయాళ చిత్రం)

## బయటి లంకెలు

*
*నటి సుకుమారి పై ఒక వ్యాసము
*వ్యక్తిగత వెబ్సైటు
*సుకుమారి మరణ వార్త

వర్గం:1938 జననాలు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:బెంగాలీ సినిమా నటీమణులు
వర్గం:ఒరియా సినిమా నటీమణులు
వర్గం:పద్మశ్రీ పురస్కారం పొందిన మహిళలు
వర్గం:2013 మరణాలు
వర్గం:మలయాళ సినిమా నటీమణులు
వర్గం:కళైమామణి పురస్కార గ్రహీతలు
ఆండ్రాయిడ్

**ఆండ్రాయిడ్ ** అనునది తాకే తెరగల మొబైల్స్, టేబ్లెట్ కంప్యూటర్ లాంటిఎలక్ట్రానిక్ పరికరములలో వాడుటకు రూపొందించిన నిర్వహణ వ్యవస్థ. ఇది లినక్సును పోలి ఉండే స్వేచ్ఛామూలాలు అందుబాటులో గలది. స్పర్శాతెర వలన మిథ్య కీ బోర్డులు ద్వారా సంక్లిష్ట లిపుల భాషల వారు వాడడానికి సులభంగా వుంటుంది. భారతీయ భాషలకు అధికారిక తోడ్పాటు జెల్లీబీన్ రూపంతో అందుబాటులోకి వచ్చింది.

## ఇప్పటి వరకు విడుదలైన వెర్షన్లు

## ఆండ్రాయిడ్ చరిత్ర
ఆండ్రాయిడ్ ని ఆండీ రుబిన్ అనే వ్యక్తి రూపొందించాడు,అతడికి రోబోలంటే ఎక్కువ ఇష్టం ఉండటంతో, స్నేహితులంతా ఆ సాఫ్ట్‌వేర్‌కు ఆండ్రాయిడ్ (మనిషిలా కనిపించే రోబో) అన్న పేరు పెట్టమన్నారు. నిజానికి కెమెరాల్లో ఫొటోలను కంప్యూటర్‌లోకి ఎక్కించడానికి దీన్ని తయారు చేశాడు. అది భవిష్యత్తులో ఇంత అద్భుతాన్ని సృష్టిస్తుందనివూహించని రుబిన్, గూగుల్ సంస్థకు తక్కువ మొత్తానికే దాన్ని అమ్మేశాడు. ఆ తరువాత నుంచి గూగుల్ దాన్ని అప్‌డేట్ చేస్తూ వస్తోంది. మొదటి వెర్షన్‌కు 'ఆస్ట్రోబాయ్' అని సరదాగా పేరు పెట్టిన గూగుల్, ఆ తరువాత వచ్చిన వాటికి కూడా కప్‌కేక్, డోనట్, ఎక్లయిర్స్, ఫ్రోయో, జింజర్ బ్రెడ్, హనీ కోంబ్, ఐస్‌క్రీమ్ శాండ్‌విచ్, జెల్లీ బీన్, కిట్ కాట్, లాలీ పాప్ ... ఇలా ఆహార పదార్థాల పేర్లూ, అదీ ఆంగ్ల ఆక్షరమాల క్రమంలోని మొదటి అక్షరంతో మొదలయ్యే పేర్లే పెడుతూ వస్తుంది.

android jelly been 2.0
## ఆండ్రాయిడ్ 5.0 లాలీపాప్

## ఇవి కూడ చూడండి
శామ్సంగ్ గెలాక్సీ జె7 (2016)

## మూలాలు


## బాహ్య లింకులు
* Google Play
*Java programs to design android applications 
* Android గేమ్స్

వర్గం:కంప్యూటరు నిర్వాహక వ్యవస్థలు
వర్గం:సాఫ్ట్‌వేర్లు
వర్గం:ఓపెన్ సోర్స్ సాఫ్ట్‌వేర్లు
ఎ.కె.ప్రేమాజం

ఎ. కె. ప్రేమాజం (**A.K Premajam**) (జ: 1938 డిసెంబరు 8) ప్రముఖ పార్లమెంటు సభ్యురాలు, సంఘ సేవకురాలు.

## తొలి రోజులు
ఈమె కన్నూరు మండలంలో పల్లిక్కున్ను గ్రామంలో జన్మించింది. కాలికట్ విశ్వవిద్యాలయం పరిధిలోని ప్రోవిడెన్స్ కళాశాల, మద్రాసు విశ్వవిద్యాలయం పరిధిలోని ప్రభుత్వ బ్రెన్నెన్ కళాశాల, కేరళ విశ్వవిద్యాలయ కళాశాల లలో విద్యాభ్యాసం చేసింది. ఆమె మాస్టర్స్ డిగ్రీ సంపాదించి ఉపాధ్యాయినిగా వృత్తి విద్యను ప్రారంభించింది. అనతికాలంలోనే కొజికోడ్ లోని ప్రభుత్వ ఆర్ట్స్ కళాశాల ప్రధాన అధ్యాపకురాలుగా 1991 నుండి 1994 వరకు పనిచేసింది.

## రాజకీయ జీవితం
ప్రేమాజం తన రాజకీయ జీవితాన్ని కొజికోడ్ మేయరుగా ప్రారంభించింది. ఈమె మేయర్ పదవిలో 1995 నుండి 1998 వరకు ప్రజలకు సేవచేసింది. ఈమె 12వ లోకసభకు, 13వ లోకసభకు 1998, 1999లో ఎన్నుకోబడింది. ఆమె తిరిగి 2010 నుంచి కోజికోడ్ కార్పొరేషను మేయరుగా ఉంది.

## మూలాలు

వర్గం:12వ లోక్‌సభ సభ్యులు
వర్గం:13వ లోక్‌సభ సభ్యులు
వర్గం:1938 జననాలు
వర్గం:భారత కమ్యూనిస్టు నాయకులు
వర్గం:జీవిస్తున్న ప్రజలు
రేకందార్ ఇందిరాదేవి

**రేకందార్ ఇందిరాదేవి** రంగస్థల నటి.

## జననం
ఇందిరాదేవి, వనారస అబ్బాజీరావు, తిరుపతమ్మ దంపతులకు జన్మించింది.

## రంగస్థల ప్రస్థానం
బాల్యంలోనే కృష్ణ లీలలో బాలకృష్ణుడుగా, కనక్తారాలో తారగా, భక్తప్రహ్లద లో ప్రహ్లదుడిగా నటించింది. చంద్రమతి, సత్యభామ, చింతామణి, సీత, లీలావతి మొదలగు స్త్రీ పాత్రలను అవలీలగా ప్రేక్షక జనరంజకంగా అభినయించింది. మాయాబజార్ లో, కురుక్షేత్రంలో శ్రీకృష్ణుని పాత్రను కూడా ధరించి ప్రశంసలందుకొన్నది. విజయవాడ ఆకాశవాణి కేంద్రంలో ‘బి’ హైగ్రేడ్ ఆర్టిస్ట్ గా అనేక శ్రవ్య నాటకాలలో నటించిన ఈమె ఎన్నో అవార్డులు - రివార్డులు, సత్కారాలు, సన్మానాలు అందుకుంది. ప్రస్తుతం రాష్ట్ర ప్రభుత్వం పెన్షన్ పొందుతూ శేష జీవితాన్ని గడుపుతున్నది.

## మూలాలు
* **రేకందార్ ఇందిరాదేవి**, కళాదీపికలు (సమకాలీన రంగస్థల నటీమణులు), ప్రథమ ముద్రణ, సంపాదకులు: వి.ఎస్. రాఘవాచారి., కళాదీపిక మాసపత్రిక, తిరుపతి, అక్టోబరు 2011, పుట. 26.

వర్గం:తెలుగు రంగస్థల నటీమణులు
వర్గం:తెలుగు కళాకారులు
వర్గం:తెలుగు నటీమణులు
వర్గం:తెలుగు రంగస్థల కళాకారులు
వర్గం:విశాఖపట్నం జిల్లా రంగస్థల నటీమణులు
తమిళ అక్షరమాల

thumb|తమిళ అక్షరమాల
కొన్ని తెలుగులో ఉన్న అక్షరాలు, ఒత్తులు తమిళంలో లేనందున పదాలను రాసే విధానంలో తేడా ఉంటుంది.

ఉదా: 
* **వ్యత్యాసం** - **వియత్తియాసం** (చాలా మటుకు ఒత్తులు కనబడవు, కానీ ద్విత్వాలు ఉంటాయి)
* **వికీపీడియా** - **విక్ కి ప్ పీడియా** (తెలుగు లో సరళంగా పలికేవాటిని/వ్రాసేవాటిని ఒత్తి పలుకుతారు, పలికే విధంగానే వ్రాస్తారు)
* **రాయప్పేట** - **ఇరాయప్ పే ట్ టై** (రా తో మొదలయ్యే కొన్ని పదాలకి ముందు ఇ చేరుతుంది)

కొన్ని సందర్భాలలో తెలుగులో ఉన్న వివిధ హల్లులకు తమిళంలో ఒకే హల్లు ఉండటంతో చదివే విధానం సందర్భానుసారం మారుతూ ఉంటుంది. అనగా ப అనునది ప, ఫ, బ, భ లు గా సందర్భానుసారం మారుతూ ఉంటుంది.
ఉదా: பீப் ని ఈ క్రింది విధాలుగా చదవవచ్చు.

* పీప్
* బీప్
* బీబ్
* పీబ్

* ఫీఫ్
* భీఫ్
* భీబ్
* ఫీభ్

* పీఫ్
* బీఫ్
* బీభ్
* పీభ్

* ఫీప్
* భీప్
* భీబ్
* ఫీబ్

## అచ్చులు

## ఋ, ౠ, ఌ, ౡ లు తమిళం లో లేవు
* அ - అ
* ஆ - ఆ
* இ - ఇ
* ஈ - ఈ
* உ - ఉ
* ஊ - ఊ
* எ - ఎ
* ஏ - ఏ
* ஐ - ఐ
* ஒ - ఒ
* ஓ - ఓ
* ஔ - ఔ
* ஃ - ః

## హల్లులు
"ౘ", "ౙ" లేవు.

* க - క, ఖ, గ, ఘ
* ங - ఙ
* ச - చ, ఛ, శ
* ஜ - జ, ఝ
* ஞ - ఞ
* ட - ట, ఠ, డ, ఢ
* ண - ణ
* த - త, థ, ద, ధ
* ந - న
* ன - ఁన
* ப - ప, ఫ, బ, భ
* ம - మ
* ய - య
* ர - ర
* ற - ఱ
* ல - ల
* ள - ళ
* ழ - ఴ
* வ - వ
* ஷ - ష
* ஸ - స
* ஹ - హ
* க்ஷ - క్ష

## ఒత్తులు
* ா - దీర్ఘము
* ி - గుడి
* ீ - గుడి దీర్ఘము
* ு - ఉ త్వము
* ூ - ఊ త్వము
* ெ - ఎ త్వము
* ே - ఏ త్వము
* ை - ఐ త్వము
* ொ - ఒ త్వము
* ோ - ఓ త్వము
* ௌ - ఔ త్వము
## గుణింతాలు

## ఇవి కూడా చూడండి
* తమిళ భాష
* కన్నడ
* మలయాళం
* హిందీ

వర్గం:తమిళ భాష
మందాకిని (నవల)

**మందాకిని** మల్లాది వెంకట కృష్ణమూర్తి గారి నవలల్లో అత్యదిక ముద్రణలు పొందిన ప్రసిద్ధ నవల.

## కథనం,పాత్రలు
మందాకిని నవల ద్వారా సిగరెట్, లిక్కర్, పేకాట, వ్యభిచారం వంటి చెడు వ్యసనాల ద్వారా మధ్యతరగతి మగవాళ్ళు చెడిపోతుంటే అలాంటి అలవాట్లున్న భర్తలను భార్యలు ఎలా మార్చుకోవచ్చో వివరించాడు రచయిత. నవలలో పాత్రలు మధ్యతరగతి బ్రాహ్మణ కుటుంబానికి చెందినవి. 
*మందాకిని
* భానుమూర్తి (మందాకిని భర్త)
* వసంతలక్ష్మి (భానుమూర్తి మొదటి భార్య)
* వాసంతి (మందాకిని చెల్లెలు)
* ఉమామహేశ్వరరావు (మందాకిని తండ్రి)
* అచ్చమాంబ (మందాకిని తల్లి)
* యోగీంద్ర (వాసంతి భర్త)
* హేమాద్రి (మందాకిని తమ్ముడు)

వసంతలక్ష్మి, మందాకిని, వాసంతి, హేమద్రి ఉమామహేశ్వరరావు సంతానం. పెద్దకూతురు వ్యసనపరుడైన అల్లుడు పెట్టే బాధలకు తట్టుకోలేక ఆత్మహత్య చేసుకోవడం జరుగుతుంది. మూడోకూతురు యోగీంద్రను ప్రేమించి గర్భవతి కావడం, మందాకినికి కట్నం ఇవ్వలేక పెళ్ళికాకపోవడం వలన మందాకిని ఇష్టం లేకున్నా చెల్లెలి బ్రతుకు పాదవుతుంది అనే కారణంతో తన అక్క మొగుడైన భానుమూర్తిని వివాహం చేసుకుంటుంది. వివాహం తరువాత తన తెలివి, ఓపిక, మంచితనంతో అతడిని ఒక గొప్పవ్యక్తిగా ఎలా మర్చింది అనేది రచయిత అందరూ ఆచరించదగ్గ అనేక సలహాలు, సూచనలతో చెప్పాడు.

## విశేషాలు
* వ్యసనాలను వదిలించే మంచి సలహలను రచయిత ఇవ్వడం జరిగింది
* రచయిత నాటకాలు ఎలా రచించవచ్చో, మంచినాటకానికి లక్షణాలు ఎలాఉండాలి, నాటకం ఎంత సమయం ఉండాలి అనే విషయాలు కథానాయకుడి పాత్రద్వారా వివరించాడు
* వంటిటికి సంబంధించి ఉపయోగపడే అనేక చిట్కాలను మందాకిని అత్త పాత్ర ద్వారా వివరించాడు
* చదరంగం యొక్క ప్రాముఖ్యత, కాళీ సమయాల్లో ఇంట్లో పిల్లలతో భార్యాభర్తలు ఆడుకోగలిగే అనేక ఆటలను చేర్చారు.

వర్గం:తెలుగు నవలలు
వర్గం:మల్లాది వెంకట కృష్ణమూర్తి రచనలు
సురభి పాపాబాయి

**సురభి పాపాబాయి** తొలి తెలుగు రంగస్థల నటి. 

## జననం
ఈవిడ 1869 వ సంవత్సరంలో కోలార్లో జన్మించారు.

## రంగస్థల ప్రస్థానం
1887వ సంవత్సరంలో సురభి గ్రామంలో మొదటిసారిగా సురభివారు ప్రదర్శించిన ‘కీచకవధ’ అను నాటకంలో సైరంధ్రిగా స్త్రీ పాత్రను స్త్రీయే నటించిన ఖ్యాతి గడించిన ప్రప్రథమ తెలుగు రంగస్థల నటీమణి. ఆనాడు స్త్రీ పాత్రయేగాక పురుషపాత్రలు కూడా ధరించిన మొదటి నటి పాపాబాయి. 1911లో మొట్టమొదటి తెలుగు గ్రామఫోన్ రికార్డు యిచ్చిన మొదటి గాయని. ఈమె సంగీత విద్వాంసురాలు. నృత్య ప్రతిభాశాలి. 

## నటీమణిగా
కీచకవధ, స్త్రీ సాహసం, జయంతజయపాల, శకుంతల, రామాంజనేయ యుద్ధం, జగక్మోహిని, సారంగధర, రుక్మాంగద, హరిశ్చంద్ర, లంకాదహనం మొదలగు ఎన్నో నాటకములలో స్త్రీ పాత్రలు, పురుష పాత్రలు ధరించింది.

## ఇతరాలు
* శ్రీ శారదా మనోవినోదినీ సంగీత నాటక సభను నిర్వహించిన ద్వితీయ మేనేజింగ్ ప్రొప్రయిటర్.
* ఢిల్లీలో ఎడ్వర్డు చక్రవర్తి, హైదరాబాద్ నవాబు, మైసూర్, జయపూర్, బొబ్బిలి, పిఠాపురం, శ్రీకాళహస్తి మహారాజుల నుండి సువర్ణ పతకములు, ప్రశంసాపత్రములు పొందింది.

## మరణం
పాపాబాయి 1933వ సంవత్సరంలో మరణించింది.

## మూలాలు
సురభి పాపాబాయి, కళాదీపికలు (సమకాలీన రంగస్థల నటీమణులు), ప్రథమ ముద్రణ, సంపాదకులు: వి.ఎస్. రాఘవాచారి., కళాదీపిక మాసపత్రిక, తిరుపతి, అక్టోబరు 2011, పుట. 3.

వర్గం:1869 జననాలు
వర్గం:1933 మరణాలు
వర్గం:తెలుగు రంగస్థల నటీమణులు
వర్గం:తెలుగు నాటకరంగం
వర్గం:సురభి నాటక కళాకారులు
రేకందార్ ఉత్తరమ్మ

**రేకందార్ ఉత్తరమ్మ** రంగస్థల నటి.

## జననం
ఉత్తరమ్మ 1948, డిసెంబరు 10న వనారస జయరామారావు, భూలక్ష్మిదేవి దంపతులకు కృష్ణాజిల్లా, వలపర్ల గ్రామంలో జన్మించింది.

## రంగస్థల ప్రస్థానం
చిన్నవయసులోనే రంగస్థలంపై అడుగుపెట్టిన ఉత్తరమ్మ 1987 సంవత్సరం వరకు నాటకరంగంలో అనేక పాత్రలు ధరించింది.

### నటించిన పాత్రలు
అనసూయలో (లక్ష్మి, అనసూయ, సరస్వతి, మన్మథుడు), శ్రీ కృష్ణ లీలలులో (దేవకి, మాయాపూతన, యశోద, కృష్ణుడు), హరిశ్చంద్రలో (మాతంగ కన్య, చంద్రమతి), మాయాబజార్ లో (శశిరేఖ), సావిత్రి లో (సావిత్రి), కాంతామతిలో (కాంతామతి), గంగావతరణంలో (గంగ), కురుక్షేత్రంలో (అశ్వథ్థామ), పాతాళభైరవిలో (ఇందుమతి), బొబ్బిలియుద్ధం లో (విజయరామరాజు, మల్లమాంబ), బాలనాగమ్మలో (సంగు, బాలనాగమ్మ, మాణిక్యాలదేవి), లవకుశలో (కుశుడు, సీత), స్త్రీ సాహసంలో (ప్రమద), దశావతారాలులో (మోహిని, సీత), కనక్తారాలో (రుక్మిణీ), చింతామణి లో (రాధ), రామాంజనేయ యుద్ధం లో (నారద, శాంతిమతి), భక్తరామదాసులో (కమల), సక్కుబాయిలో (రాధ), బ్రహ్మంగారి చరిత్రలో (అచ్చమాంబ), రంగూన్ రౌడీ లో (అన్నపూర్ణ) నటించింది. ఈవిడకు హరికథలో కూడా ప్రవేశం ఉంది.

## మూలాలు
* **రేకందార్ ఉత్తరమ్మ**, కళాదీపికలు (సమకాలీన రంగస్థల నటీమణులు), ప్రథమ ముద్రణ, సంపాదకులు: వి.ఎస్. రాఘవాచారి., కళాదీపిక మాసపత్రిక, తిరుపతి, అక్టోబరు 2011, పుట. 28.

వర్గం:1948 జననాలు
వర్గం:తెలుగు రంగస్థల నటీమణులు
వర్గం:జీవిస్తున్న ప్రజలు
వర్గం:తెలుగు కళాకారులు
వర్గం:తెలుగు నటీమణులు
వర్గం:తెలుగు రంగస్థల కళాకారులు
వర్గం:కృష్ణా జిల్లా రంగస్థల నటీమణులు
ఎండకుర్తి కామేశ్వరి

**ఎండకుర్తి కామేశ్వరి** రంగస్థల నటీమణి.

## జననం
కామేశ్వరి ఎండకుర్తి నరసయ్యమ్మ, అప్పలస్వామి దంపతులకు తూర్పు గోదావరి జిల్లా, కాకినాడలో జన్మించారు. ఈమె భర్త కీ.శే. వేదనభట్ల నరసింహమూర్తి కూడా రంగస్థల నటుడు.

## రంగస్థల ప్రస్థానం
చిరుప్రాయమునందే ఆంధ్ర సేవా సంఘం నాటకసంస్థలో చేరి, పూజ్యశ్రీ కిళాంబి కృష్ణమాచార్యుల శిష్యరికంలో ఆంధ్రశ్రీ అనే నాటకంలో మాంచాల పాత్రను ప్రతిభావంతంగా పోషించింది. ఆ తరువాత చింతామణి నాటకంలో చింతామణి, బాలనాగమ్మ నాటకంలో బాలనాగమ్మ, సతీసక్కుబాయి నాటకంలో సక్కుబాయి పాత్రలనే కాక ఇతర పద్య నాటకాలలో కూడా ప్రధాన పాత్రధారణతో పాల్గొని, వందలాది ప్రదర్శనలిచ్చింది. స్త్రీ పాత్రలేకాక, శ్రీకృష్ణతులాభారం నాటకంలో శ్రీకృష్ణుడి పాత్రను కూడా పోషించింది. ఎస్.ఆర్.ఎల్.జి. కళాసమితి, రాజోలు వారి నిర్వాహణలో ప్రదర్శించిన సతీసక్కుబాయి, భర్తృహరి నాటకాలలో ప్రధాన పాత్రలు పోషించింది. వివిధ ప్రభుత్వ సంక్షేమ పథకాల పథకాల ప్రచారం నిమిత్తం, ప్రభుత్వ సమాచార పౌర సంబంధాల శాఖ గ్రామ, గ్రామాన ఏర్పాటుచేసిన వెలుగొచ్చింది సాంఘిక నాటకంలో సీతాలుగా నటించి ప్రభుత్వాధికారుల నుండి ప్రశంసా పత్రాలందుకున్నది.

## సత్కారాలు, బిరుదులు
# పాలకొల్లులో ప్రజానాట్యమండలి వారిచే గానకోకిల బిరుదు
# రాజోలు ఎస్.ఆర్.ఎల్.జి. కళాసమితి 1997, ఏప్రిల్ 19న హైదరాబాదులోని రవీంద్రభారతిలో రజతోత్సవ సభలో అప్పటి గజల్ గాయకుడు, ప్రభుత్వ అధికారి డి. మురళీకృష్ణ, ఐ.ఏ.ఎస్. చేతుల మీదుగా ఘన సన్మానం

## మూలాలు
ఎండకుర్తి కామేశ్వరి, కళాదీపికలు (సమకాలీన రంగస్థల నటీమణులు), ప్రథమ ముద్రణ, సంపాదకులు: వి.ఎస్. రాఘవాచారి., కళాదీపిక మాసపత్రిక, తిరుపతి, అక్టోబరు 2011, పుట.30.

వర్గం:తెలుగు రంగస్థల నటీమణులు
వర్గం:జీవిస్తున్న ప్రజలు
వర్గం:తెలుగు కళాకారులు
వర్గం:తెలుగు నటీమణులు
వర్గం:తెలుగు రంగస్థల కళాకారులు
వర్గం:తూర్పు గోదావరి జిల్లా మహిళలు
రత్నగిరి కృష్ణవేణి

**రత్నగిరి కృష్ణవేణి** రంగస్థల నటి.

## జననం
కృష్ణవేణి 1947వ సంవత్సరం రాజవరపు వీరాస్వామి, రామమ్మ దంపతులకు కృష్ణా జిల్లా నూజివీడులో జన్మించింది. తన 9వ ఏట పునర్జన్మ నాటిక ద్వారా రంగస్థల ప్రవేశంచేసి, 5 దశాబ్దలలో శతాధికంగా నాటక/నాటిక ప్రదర్శనల్లో పాత్రలు ధరించింది.

## నటిగా
సాధన, కసాయిగుండె, మండే గుండెలు - ఎండే పెదవులు, నటన, నటరాజు, కళ్ళు, ఛాయ, మల్లెపూలు, తప్పెవరిది, పట్టాలు తప్పినబండి, ఊరుమ్మడి బతుకులు, కదలిక, రగిలిన జ్వాల, సార్వభౌముడు, కాలజ్ఞానం, దేవుడు, మద్యంలో మానవుడు, సర్పయాగం, పల్లెపడుచు, కీలుబొమ్మలు, అన్నాచెల్లెలు, నటనాలయం, విడాకులు, కనకపుష్యరాగం మొదలగు నాటిక/నాటకాల్లో నటించింది. కుంతి, శబరి ఏకపాత్రాభినయ ప్రదర్శలనలిచ్చింది. సినీ నటుటు రావుగోపాలరావు, కొమ్మినేని శేషగిరిరావు, ప్రసాద్ బాబు, నిర్మలమ్మ మొదలైనవారితో కలిసి నాటక ప్రదర్శనల్లో పాల్గొన్నది.

## సత్కారాలు, అవార్డులు
# సంస్కృతి సమ్మేళనం - గూడురు వారిచే, ఏలూరులో రంగస్థల నటుడు పీసపాటి నరసింహమూర్తి చేతుల మీదుగా
# కీ.శే. కామేశ్వరరావు మెమోరియల్ పరిషత్తు - నెల్లూరు వారిచే డా. ఎస్.పి.బాలసుబ్రమణ్యం చేతుల మీదుగా
# మద్రాసులోని పద్మశ్రీ డా. శివాజి గణేషన్ సంప్థవారిచే
# కళింగపట్నం కళాపరిషత్తు వారిచే ఎస్.వి. రంగారావు అవార్డు
# కడప - వై.ఎమ్.డి.ఏ. వారిచే శ్రీమతి పసుపులేటి కన్నాంబ అవార్డు
# శ్రీ వేంకటేశ్వర నాట్య కళాపరిషత్తువారి ప్రతిష్ఠాత్మక ’గరుడపురస్కారం‘ (రూ. 10,000/- నగదు), 2008 జూన్ 9, మహాతి కళాక్షేత్రం, తిరుపతి

## మూలాలు
రత్నగిరి కృష్ణవేణి, కళాదీపికలు (సమకాలీన రంగస్థల నటీమణులు), ప్రథమ ముద్రణ, సంపాదకులు: వి.ఎస్. రాఘవాచారి., కళాదీపిక మాసపత్రిక, తిరుపతి, అక్టోబరు 2011, పుట. 32.

వర్గం:తెలుగు రంగస్థల నటీమణులు
వర్గం:1947 జననాలు
వర్గం:జీవిస్తున్న ప్రజలు
వర్గం:తెలుగు కళాకారులు
వర్గం:తెలుగు నటీమణులు
వర్గం:తెలుగు రంగస్థల కళాకారులు
వర్గం:కృష్ణా జిల్లా మహిళలు
ఏకపాత్రాభినయం

**ఏకపాత్రాభినయం** అనగా ఒక నటుడు ఒకే పాత్రను అభినయించి చూపడం. ఇది ఏకాంకంగా సుమారు 10 to 15 నిమిషాలు ఉంటుంది. నటుడు ఆ పాత్రను మొత్తం రంగస్థలం మీద ఒంటరిగానే పోషించాల్సి వుంటుంది. ఇది పద్యాలతో గాని గద్యాలతో గాని; రెండింటి కలయితో పోషించవచ్చును. 

కొన్ని ముఖ్యమైన ఏకపాత్రాభినయ పాత్రలు:

* మయసభలో దుర్యోధనుడు - ఎం. వెంకటరత్నం రచించినది. దీనిని సుమారు 50 సంవత్సరాలకు పైగా చాలా మంది నటులు నాటక పోటీలలో ప్రదర్శించి మెప్పించారు. 
* శ్రీ కృష్ణ రాయబారం లో శ్రీకృష్ణుడు. దీనిని ధూళిపాల, అచంట వెంకటరత్నం నాయుడు, తుర్లపాటి రాధాకృష్ణ లాంటి నటులు చాలా చోట్ల నటించారు. 
* చాణక్య
* రావణబ్రహ్మ
* తిమ్మరుసు
* శకుని
* అల్లూరి సీతారామరాజు
* యుగంధరుడు
* గిరీశం
* అశ్వద్దామ
* హరిశ్చంద్ర
* బాహుకుడు
* బాలచంద్రుడు
* అభిమన్యుడు
* రామదాసు
* నాయకురాలు నాగమ్మ
* మగువ మాంచాల
* సతీ సావిత్రి

## ఇవి కూడా చూడండి
* గరికపాటి రాజారావు రచించిన గరికపాటి ఏకపాత్రలు

వర్గం:తెలుగు నాటకరంగం
పుష్పగిరి తిమ్మన

**పుష్పగిరి తిమ్మన** నెల్లూరు జిల్లాలోని మాడేగుంట అను గ్రామమునకు అధ్యక్షుడు. ఇతడు సామాన్య బ్రాహ్మణ కుటుంబమున పుట్టినాడు. రాజుగాడు, భూస్వామిగాడు, ధనికుడు కాడు, అసామాన్య కవిత్వధార కలవాడు, ఉదార హృదయుడు, చక్కని కవిత్వమును చెప్పి సమకాలికులయందు గణనకెక్కెను; భర్తృహరి శతకత్రయమును ఆంధ్రీకరించెను. సమిరకుమార విజయము అను కావ్యమును రచించెను. తిమ్మన తాను కవిత్వము చెప్పుటయే కాక కావ్యరచనాకుతూహలులైన కవులకు తోడ్పడి వారిచే గ్రంథములను రచింపించెను. కంకంటి కవుల కీతడు పట్టుకొమ్మ, పాపరాజవిరచితోత్తర రామాయణ విష్ణుమాయావిలాస నాటకములందే కాక నృసింహవికృత విష్ణుమాయావిలాసనాటకము నందును తిమ్మకవిలేఖిని పాల్గొనినది. తేకుమళ్ళ రంగసాయి తిమ్మన సహాయము పొందియే భాగవతము లోని 12 స్కంధములను ద్విపదగా రచించెను. ధరణిదేవుల రామమంత్రియు ఇతని తోడ్పాటును బడసియే దశావతార చరితను రచించెను. ఇతడు 17వ శతాబ్దము నాటి తెలుగు సారస్వతము అభివృద్ధికి తోడ్పడిన వారిలో ప్రముఖుడు అని చెప్పుదురు.

తిమ్మన ఉత్తర రామాయణ కర్త కంకంటి పాపరాజు మిత్రుడు. పాపరాజు సా.శ. 1790 ప్రాంతముల నుండిన వాడని చరిత్రకారుల నిశ్చయము. కనుక నీ తిమ్మకవియు పదునెన్మిదవ శతాబ్దాంతము వాడె యగును. ఈ తిమ్మకవి హనుమందుని జనన గాథ యే కాక నామహనీయుని గూర్చి లోకమున వ్యాపించి యున్న యితి వృత్తముల నన్నింటిని క్రోడీకరించి సమీర కుమార విజయము మను పేర నొక కావ్యము రచించియున్నాడు. అందాదిని తన్నుద్దేశించి

అని పలికి యున్నాడు. ఇతడు భర్తృహరి శతకములలో నీతి శతకమొకటి మాత్రమే యాంధ్రీకరించినట్లు తేలుచున్నది. ఈ కవి సంస్కృతాంధ్రములలో సమాన పండిత్యము కలవాడైనను పాపరాజు కంటే నితని కవిత్వమున రసోదయము తక్కువ. లక్ష్మణ కవి పద్యముల కన్నను కొంత లొచ్చుగనె యుండును. ఈయని నివాస స్థలము నెల్లూరి మండలమని యా మండల చరిత్రమును బట్టి తెలియుచున్నది.
## ఉదాహరణ పద్యములు

## మూలాలు

## ఇతర లింకులు

వర్గం:తెలుగు కవులు
వర్గం:సంస్కృత కవులు
మీనాకుమారి (అయోమయనివృత్తి)

* టి. మీనాకుమారి మేఘాలయ ప్రధాన న్యాయమూర్తి.
* మీనాకుమారి (నటి), హిందీ నటీమణి.
టి. మీనాకుమారి

స
**టి. మీనాకుమారి** ప్రముఖ న్యాయవాది. మేఘాలయ రాష్టానికి చెందిన తొలి ప్రధాన న్యాయమూర్తి.

ఈమె 1951 ఆగస్టు 3 తేదీన జన్మించింది. వీరి తల్లిదండ్రులు జానపరెడ్డి రామకృష్ణ నాయుడు, రాజమణి. ఈమె స్వస్థలం విశాఖపట్నం జిల్లాలోని యలమంచిలి. ఈమె భర్త తూమ్ భీమ్‌సేన్, తండ్రి రామకృష్ణ నాయుడు కూడా న్యాయవాదులే. మీనాకుమారి సుప్రసిద్ధ వాయులీన విద్వాంసుడు ద్వారం వెంకటస్వామి నాయుడు గారి మనుమరాలు  బి.యస్.సి. పూర్తిచేసిన తర్వాత ఈమె ఉస్మానియా విశ్వవిద్యాలయం నుండి న్యాయశాస్త్రం అభ్యసించి 1976 నుండి ఆంధ్రప్రదేశ్ హైకోర్టులో న్యాయవాదిగా వృత్తిజీవితాన్ని ప్రారంభించారు. ప్రముఖ న్యాయవాది, హైకోర్టు జడ్జి అయిన పి.శివశంకర్ వద్ద జూనియర్ లాయరుగా పనిచేశారు. 1981 నుంచి 1984 వరకు అసిస్టెంట్‌ ప్రభుత్వ ప్లీడరుగా, 1988-89 మధ్యకాలంలో ఆదాయపన్నుల శాఖ జూనియర్‌ స్టాండింగ్‌ కౌన్సిల్‌గా పనిచేశారు. 1990లో హైకోర్టు ప్రభుత్వ ప్లీడరుగా మీనాకుమారి నియమితులయ్యారు. 1994 వరకు ఆమె ఆ పదవిలో ఉన్నారు. విద్య, పౌరసరఫరాలు, కాలుష్య నియంత్రణ, విద్యుత్‌ వంటి విభాగాలకు ఇన్‌ఛార్జిగా వ్యవహరించారు. 

ఈమె 1990 నుండి 1994 వరకు ఆంధ్రపదేశ్ ప్రభుత్వ న్యాయవాదిగా బాధ్యతలు నిర్వహించారు. 1998 ఫిబ్రవరి 23 తేదీ నుండి ఆంధ్ర ప్రదేశ్ హైకోర్టు అదనపు న్యాయమూర్తిగా బాధ్యతలు చేపట్టారు. అనంతరం మద్రాసు హైకోర్టుకు బదిలీపై వెళ్ళారు. 1999లో శాశ్వత న్యాయమూర్తిగా పదోన్నతిని పొందారు. 2001 సెప్టెంబరు 5 తేదీన ఆంధ్యప్రదేశ్ హైకోర్టు న్యాయమూర్తిగా బాధ్యతలు స్వీకరించారు. స్వల్పకాలం హైకోర్టు తాత్కాలిక ప్రధాన న్యాయమూర్తిగా వ్యవహరించారు. అనంతరం పాట్నా హైకోర్టుకు బదిలీ చేయబడ్డారు.

మీనాకుమారి 2013 మార్చి 23న కొత్తగా ఏర్పాటు చేయబడిన మేఘాలయా రాష్ట్ర హైకోర్టుకు తొలి ప్రధాన న్యాయమూర్తిగా నియమించబడ్డారు.

## మూలాలు

వర్గం:1956 జననాలు
వర్గం:మేఘాలయ
వర్గం:తెలుగువారిలో న్యాయవాదులు
వర్గం:జీవిస్తున్న ప్రజలు
వర్గం:విశాఖపట్నం జిల్లా మహిళా న్యాయవాదులు
వర్గం:విశాఖపట్నం జిల్లాకు చెందిన మహిళా హైకోర్టు న్యాయమూర్తులు
వర్గం:పాట్నా హైకోర్టు ప్రధాన న్యాయమూర్తులు
వర్గం:మేఘాలయ హైకోర్టు ప్రధాన న్యాయమూర్తులు
వర్గం:విశాఖపట్నం జిల్లాకు చెందిన మహిళా హైకోర్టు ప్రధాన న్యాయమూర్తులు
తిమ్మన

* నంది తిమ్మన లేదా ముక్కు తిమ్మన అష్టదిగ్గజాలలొ ఒకరు.
* పుష్పగిరి తిమ్మన - 18వ శతాబ్దానికి చెందిన తెలుగు కవి.
సోనియా దీప్తి

**సోనియా దీప్తి ** ఒక తెలుగు సినీ నటి. పలు తమిళ చిత్రాలలో కూడా నటించింది.
## నేపధ్యము
హైదరాబాదులో పుట్టి పెరిగింది. విద్యాభ్యాసం అంతా హైదరాబాదులోనే జరిగింది. కంప్యూటర్ అప్లికేషన్స్ లో డిగ్రీ పూర్తిచేసి, మూడేళ్ళు ఒక ఐ.టి సంస్థలో సాఫ్టువేర్ ఇంజనీర్ గా పనిచేసింది. ఒక ప్రచార కార్యక్రమంలో ఈమెను చూసిన శేఖర్ కమ్ముల తన చిత్రం హ్యాపీ డేస్లో స్రవంతి పాత్ర ద్వారా 2007లో సినీ రంగప్రవేశం చేయించాడు.

## పురస్కారాలు
*2007 - ఫిలింఫేర్ ఉత్తమ తెలుగు సహాయనటి - హ్యాపీ డేస్ చిత్రం కోసం
## నటించిన చిత్రాలు

## బయటి లంకెలు
* 

వర్గం:1984 జననాలు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:జీవిస్తున్న ప్రజలు